title: Ali Benflis

text: Ali Benflis oli Algerian oikeusministeri vuosina 1988–1991 ja elokuusta 2000 toukokuuhun 2003 maan pääministeri. Presidentti Abdelaziz Bouteflika erotti Benfliksen, kun tämä käytti asemaansa Kansallisen vapautusrintaman johdossa omassa presidentinvaalikampanjassaan. Hänen edeltäjän virassa oli Ahmed Benbitour ja seuraaja Ahmed Ouyahia.


title: Ali Benflis

text: Ali Benflis oli ehdolla Algerian presidentiksi, mutta hävisi Abdelaziz Bouteflikalle 8. huhtikuuta 2004. Bouteflika voitti vaalit 85 % äänienemmistöllä, kun toiseksi sijoittunut Benflis sai äänistä ainoastaan 6,4 %.


title: Ali Benflis

text: Benflis pyrki presidentiksi myös vuoden 2014 vaaleissa, jolloin hän tuli toiseksi Bouteflikan jälkeen. Hän sai äänistä 12,18 prosenttia Bouteflikan saadessa niistä 81,53 prosenttia. Benflis syytti vaaleja petokseksi.


title: Ali Benflis

text: Siiviliammatiltaan Benflis on entinen lakimies ja valtion syyttäjä.


title: Sara Tammela

text: Sara Tammela (s. 1993) on suomalainen näyttelijä, joka valittiin Kaisa Rastimon ohjaamaan "Myrsky"-elokuvaan Mintun rooliin koekuvauksien kautta yli tuhannen hakijan joukosta.


title: Île du Corossol

text:
Île du Corossol on saari ja suojelualue Saint Lawrencen lahdella Sept-Îles’n kaupungin edustalla Québecin provinssissa Kanadassa. Saaren maapinta-ala on 93,6 hehtaaria ja sitä ympäröivien suojeltujen vesien pinta-ala on 272,4 hehtaaria.
Saarella on myös pieni majakka. Ensimmäinen majakka rakennettiin vuonna 1874, ja se oli rakenteeltaan valkoinen kahdeksankulmainen torni, jonka huipulla oli lyhtykoju. Majakka korvattiin teräsristikkotornilla vuonna 1956.


title: Île du Corossol

text: Saari on rauhoitettu muuttolintujen pesimä- ja levähdysalueeksi. Siellä tavataan haahkoja, pikkukajavia, myrskykeijuja sekä ruokkeja.


title: Île du Corossol

text: Saarella kasvaa pääasiassa ikivihreitä havupuita, muun muassa valkokuusta ja palsamipihtaa.


title: M. H. Abrams

text: Meyer Howard ”Mike” Abrams (23. heinäkuuta 1912 Long Branch, New Jersey – 21. huhtikuuta 2015 Ithaca, New York) oli yhdysvaltalainen kirjallisuuskriitikko. Hänet tunnetaan romantiikan ajan kirjallisuutta käsittelevästä tutkimuksestaan.


title: M. H. Abrams

text: Abrams syntyi Long Branchissa, New Jerseyssä. Hän sai tohtorinarvon Harvardin yliopistosta 1940 ja pääsi professoriksi Cornellin yliopistoon.


title: M. H. Abrams

text: Abramsin tunnetuimpiin teoksiin kuuluvat "Norton Anthology of English Literature" (ensimmäinen painos 1962) ja "The Mirror and the Lamp: Romantic Theory and the Critical Tradition" (1953). Hän oli vuodesta 1937 naimisissa Ruth Claire Gaynesin kanssa tämän kuolemaan asti 2008.


title: Luciano Gatto

text: Luciano Gatto (s. 31. toukokuuta 1934 Venetsia, Italia) on Disneyn eläinmaailman piirtäjä. Hänen piirtämiä sarjakuvia on ilmestynyt taskukirjoissa. Hänen sarjoissaan esiintyy yleensä Roope Ankka.


title: Luciano Gatto

text: 1950-luvun lopulla koko ikänsä piirtänyt Luciano Gatto piirsi lapsille suunnattua sarjakuvaa ollessaan vähän yli 20-vuotias. Disneylle Gatto palkattiin samoihin aikoihin. Aluksi, vuosina 1956-1958 Gatto työskenteli Romano Scarpan tussaajana, mutta jo 60-luvun alussa hän alkoi saada vastuuta piirtämisestään.


title: Luciano Gatto

text: Luciano Gatto kuuluu tunnetuimpiin italialaisiin sarjakuvataiteilijoihin. Hän piirtää vielä satunnaisesti, vaikka hän jäi eläkkeelle 2003 ollessaan 69-vuotias.


title: Luciano Gatto

text: "Faaraon testamentti", 40-sivuinen jakso on hyvä esimerkki Gatto-taiteesta albumista Aku Ankan aikakone 2. Tarina on alkujaan vuodelta 1960.


title: Luciano Gatto

text: "Rahat vai henki?" on jakso, jossa lukija saa itse päättää etenemistavan. Lukija saa aina kaksi vaihtoehtoa, mistä hän jatkaa lukemista ja mitenkä. Tämä tuoreempi Gatton piirtämä tarina julkaistiin Roopessa 12/2006 (n:o 328).


title: Airi Säilä

text: Airi Säilä (29. huhtikuuta 1907 Helsinki – 1. elokuuta 1991 Espoo) oli suomalainen tanssija ja koreografi. Hän toimi 1940-, 1950- ja 1960-luvulla erilaisissa elokuvissa koreografina. Lisäksi hän esiintyi 1930- ja 1940-luvulla elokuvissa tanssijana.


title: Airi Säilä

text: Säilä perusti vuonna 1950 balettikoulun, josta myöhemmin muodostui Vantaan lapsibaletti.


title: Airi Säilä

text: Säilä palkittiin vuonna 1956 Pro Finlandia -mitalilla.


title: Elolaser

text: Elolaser on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen "Avengers"-lehden numerossa 34 vuonna 1966. Elolaserin loivat Stan Lee, Don Heck ja Don Heck.


title: Elolaser

text: Arthur Parks syntyi New Jerseyssä. Hän rakastui naiseen nimeltään Lucy Barton, joka kuitenkin nai toisen huomattavasti varakkaamman miehen. Parks sekosi tästä ja sokeana mustasukkaisuudesta uskoi, että naisen sydämen voittaminen vaatisi valtaa ja voimaa. Käyttäen hyväksi tiedemiehen kykyjään Elolaser loi voimakkaan laseraseen molempiin ranteisiinsa ja loi itselleen uuden nimen Elolaser aloittaen rikollisen uransa. Tavatessaan Kostajiin kuuluvan supersankarittaren Ampiaisen Elolaser rakastui tähän ensisilmäyksellä. Hän vangitsi Ampiaisen ja taisteli Kostajia vastaan onnistuen jopa vangitsemaan Kapteeni Amerikan ja Haukansilmän. Hän kuitenkin hävisi taistelun ja superroiston oletettiin kuolleen. Hänet kuitenkin passitettiin vankilaan, kunnes Mandariini auttoi hänet ulos sellistä. Yhdessä Mandariini keräämien muiden superrikollisten kanssa Elolaser iski uudelleen Kostajia vastaan. Myöhemmin Elolaser on taistellut Batrocin Prikaatissa, mutta epäonnistunut jokaisella kerralla.


title: Elolaser

text: Tappioihinsa kyllästynyt Elolaser päätti palata laboratorioonsa ja kehitteli tavan istuttaa ihonsa alle laserdiodeja. Huolimatta Elolaserin voimien lisäyksestä Kostajat löivät hänet jälleen. Lopulta Kreivi Nefaria lupasi auttaa Elolaseria tämän voimien lisäämisessä, mutta Nefaria yrittikin vain lisätä omia voimiaan. Paeten paikalta Elolaser huomasi ihonsa laserdiodien muuttuneen epävakaiksi. Elolaser haki apua Itä-Saksasta, jossa suurimmalla osalla ylimääräistä energiaa tehostettiin vakoilusatelliittien toimintaa. Tämä sai Rautamiehen valpastumaan ja hyökkäämään Elolaseria vastaan. Seuranneessa taistelussa Elolaserin ihmismuoto tuhoutui lopulta kokonaan. Hän ei kuitenkaan kuollut vaan muuttui valo-olennoksi, jolla oli Parksin tietoisuus, jolloin Rautamies vei hänet hoitoon Henry Pymille.


title: Elolaser

text: Elolaser kuitenkin pakeni ja itsevarmana omista voimistaan huomasi olevansa suurempi uhka sankareille kuin koskaan ennen. Elolaser hyökkäsi Rautamiehen kimppuun ja supersankari voitti olennon vain hädin tuskin yhdessä Henry Pymin ja Ihmemiehen avulla.


title: Elolaser

text: Tällä hetkellä Elolaser on toiminut Rautamiehen alaisuudessa tiedemiehenä, mutta on epävarmaa onko tilanne pysyvä.


title: Elolaser

text: Elolaserin fyysisen voiman taso ei ole tiedossa, hän saattaa olla määrittelemättömän voimakas valomuodossaan. Ollessaan vielä tavallinen ihminen hänellä oli ikäisensä aktiivisesti treenaavan miehen voimat.


title: Elolaser

text: Elolaser on ruumiiton massa fotoneja, joilla on inhimillinen tajunta. Hän kykenee mentaalisesti kontrolloimaan ruumiinsa partikkeleita ja näin muokkaamaan niiden kulkusuuntaa tai ohjaamaan niitä. Keskittymisen kautta Elolaser kykenee tiivistämään fotonien yhteenkeräytymän kriittisesti ja ampumaan lasersäteen tai muuttumaan valoksi. Laserin tarkka voima ei ole tiedossa, mutta hän kykenee matkustamaan tässä olomuodossaan valonnopeutta.


title: Elolaser

text: Kaiken kaikkiaan Elolaserin voimien ylärajat eivät vielä ole tarkkaan tiedossa. Tiedetään kuitenkin hänen kykenevän luomaan itsestään hologrammeja ja täten naamioitumaan toisiksi ihmisiksi. On myös oletettu, että Elolaserin fysikaalinen olemus sijaitsisi toisessa ulottuvuudessa, josta hän voi myös tuottaa esille enemmän fotoneja korvaamaan esimerkiksi niitä, joita on ampunut säteiden muodossa itsestään.


title: Antti Väre

text: Antti Väre (s. 18. heinäkuuta 1990 Tampere) on suomalainen näyttelijä. Syksystä 2010 hän on esittänyt Tomi Karhua Yle TV2:n draamasarjassa "Uusi päivä".


title: Antti Väre

text: Ensimmäisen elokuvaroolinsa Väre esitti Kaisa Rastimon elokuvassa "Myrsky" (2008), jossa hän esitti Romppu-nimistä punkkaria. Hän näytteli myös elokuvassa "Kulman pojat" (2012). Lisäksi hän on esiintynyt useissa lyhytelokuvissa.


title: Antti Väre

text: Väre on näytellyt myös esimerkiksi Tampereen Komediateatterissa ("Lainahöyhenissä", 2012), Teatteri Siperiassa ("Pää edellä", 2010) ja Myllykolun kesäteatterissa ("Runar ja Kyllikki", 2009).


title: Antti Väre

text: Syksyllä 2009 julkaistiin Niillas Holmbergin kirjoittama ja Väreen kuvittama saamenkielinen runokirja Dego livččen oaidnán iežan (”kuin olisin nähnyt itseni”).


title: Mullerin räikkä

text: Mullerin räikkä () on nobelisti Hermann Joseph Mullerin vuonna 1964 kehittämä ajatus, jonka mukaan aseksuaalisesti eli suvuttomasti lisääntyvät populaatiot kuolevat sukupuuttoon ajan mittaan, koska haitallisten muutosten määrä populaatiossa väistämättä kasvaa. Muller kehitti ”räikkämallin” selittämään sitä, miksi suvullisesta lisääntymisestä on evolutiivisesti hyötyä.


title: Mullerin räikkä

text: Tilanne kuvataan siten, että alussa on populaatio, joka on juuri muuttunut aseksuaaliseksi ja jolla ei ole yhtään haitallista mutaatiota. Ajan myötä syntyy mutaatioita, joista useampi on haitallinen kuin hyödyllinen. Vähitellen populaatiossa on yksilöitä, joilla on lukuisia haitallisia mutaatioita. Jossakin vaiheessa koittaa tilanne, jossa viimeinen mutaatioton yksilö kuolee ilman jälkeläisiä. Tämä etenee askel askeleelta, kunnes populaatiossa on niin paljon kasautuneita haitallisia ominaisuuksia, että sen jäsenet kuolevat niihin, jolloin populaatio kuolee sukupuuttoon. Koska seksuaalisesti lisääntyvät läpikäyvät rekombinaatiota, ei periaate päde niiden tapauksessa. Syynä tähän on se, että rekombinaatio järjestelee geenejä uudestaan. Järjestelyn kautta vanhempien mutaatiottomat osat perimää voivat yhdistyä, jolloin syntyy yksilöitä, joilla haitallisia muutoksia on vähän. Luonnonvalinta kykenee säilyttämään nämä. Periaate ei myöskään koske aseksuaalisesti lisääntyviä populaatioita, jotka ovat kooltaan suuria (kuten bakteereilla) tai joissa on rekombinaatiota vastaavia systeemejä. Toisaalta periaate koskee myös mitokondrioita sekä Y-kromosomia, joiden perimä ei osallistu rekombinaatioon vaan periytyy suoraan. Tämän seurauksena niiden perimät ovatkin melko pieniä.


title: Mullerin räikkä

text: Mullerin räikän seurauksena perimien koot pienenevät. Toisaalta perimien pieneneminen voi johtua myös hyödyttömien geenien poistumisella, joten pieni genomi ei ole varma indikaattori aseksuaalisesta lisääntymisestä.


title: Porrastettu ensihoitojärjestelmä

text: Porrastettu ensihoitojärjestelmä on ihmisten äkillisten terveydentilan häiriöiden hoitoon tarkoitettu palveluverkosto. Järjestelmän ideana on viedä kulloinkin tarvittavan tasoinen tutkimus ja hoito potilaan luo, sairastumis- tai loukkaantumispaikalle. Hoitoketju alkaa jo hätäkeskuksessa, jossa arvioidaan sairastumisen tai vammautumisen aiheuttama riski potilaalle ja hälytetään sen perusteella oikea(t) yksiköt potilaan luo. Ensihoitohenkilöstön suorittamien tutkimusten ja mahdollisesti annetun hoidon vaikutuksen jälkeen tehdään arvio, tarvitseeko potilas lisätutkimuksia ja -hoitoa hoitolaitoksessa. Tarvittaessa potilas ohjataan tarkoituksenmukaiseen hoitolaitokseen, tarkoituksenmukaisella tavalla. Tarkoituksenmukainen voi olla esimerkiksi oma auto, taksi tai sitten ensihoitoyksiköllä valvottuna ja/tai hoidettuna suoritettu siirtyminen jatkohoitopaikkaan. Jatkohoitopaikassa ensihoito täydennetään ja siirrytään hoitolaitoksessa toteutettavaan akuuttihoitovaiheeseen.


title: Porrastettu ensihoitojärjestelmä

text: Suomessa porrasteinen ensihoitojärjestelmä on kokonaisuudessaan järjestetty kuusiportaisen mallin kautta. Järjestelmään kuuluu:Kullakin tasolla on oma tärkeä tehtävänsä osana portaittaista ensihoitojärjestelmää. Eri tasoilla työskenteleville henkilöille myönnetään toimenpideluvat henkilökohtaisesti pohjakoulutuksen ja määräajoin suoritettavan tasokokeen perusteella. Korkeammalle tasolle hyväksytty voi työskennellä alemman tason yksikössä, mutta pääsääntöisesti esimerkiksi perustasolle hyväksytty ei voi työskennellä hoitotasolla.


title: Porrastettu ensihoitojärjestelmä

text: Hätäkeskuksen suorittaman ensihoidon riskinarvion perusteella potilaan luo voi lähteä perus- tai hoitotason yksikkö yksinään tai korkeariskisemmissä tehtävissä useita eri tasoisia yksiköitä.


title: Päärynäpallo

text: Päärynäpallo on nyrkkeilyyn liittyvä kuntoiluväline. Se on päärynän muotoinen pallo, jota lyödään edestakaisin tekemällä erilaisia sarjoja. Päärynäpallo kiinnitetään leikarin avulla kiinnityslevyyn.


title: DME

text: Lyhenne DME voi tarkoittaa seuraavia:


title: Mitsubishi UFJ Financial Group

text: Mitsubishi UFJ Financial Group () eli MUFG on japanilainen pankkitoimintaa harjoittava yhtiö. Pankkikonsernin pääkonttori sijaitsee Tokiossa Chiyodan erillisalueella Marunouchin kaupunginosassa. Muodostuessaan vuonna 2004 sen tase oli noin 1,7 biljoonaa dollaria, ja se nousi maansa suurimmaksi pankiksi ja joksikin aikaa myös maailmanlistan kärkeen.


title: Mitsubishi UFJ Financial Group

text: Keväällä 2016 pankki sijoittui taseensa perusteella (2 458,74 mrd. USD) maailmanlistan viidenneksi suurimmaksi julkisesti noteeratuksi pankkikonserniksi. Sijoitus oli parantunut edellisvuoden vertailusta. Talousjulkaisu Forbesin vuoden 2016 Forbes Global 2000 -listalla Mitsubishi UFJ Financial Group oli maailmanlaajuisesti sijalla 34. sijoittuen samalla Japanin kolmanneksi suurimmaksi julkisesti noteeratuksi yritykseksi (osakkeiden markkina-arvo yhteensä 73,5 mrd USD toukokuussa 2016).


title: Mitsubishi UFJ Financial Group

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Mitsubishi UFJ Financial Group

text: Yhtiö muodostui 1. lokakuuta vuonna 2005 kun tokiolainen Mitsubishi Tokyo Financial Group ja osakalainen UFJ Holdings yhdistyivät. Yritysryhmän ydinpankkitoimintaa harjoittavat osat, Bank of Tokyo-Mitsubishi ja UFJ Bank, yhdistyivät kuitenkin vasta 1. tammikuuta 2006 ja muodostivat The Bank of Tokyo-Mitsubishi UFJ -pankin.


title: Mitsubishi UFJ Financial Group

text: 22. syyskuuta 2008 Mitsubishi UFJ Financial Group ilmoitti ostavansa subprime-kriisin kaltoin kohtelemasta investointipankki Morgan Stanleysta 10-20 prosentin osuuden. Yrityksellä on tavoitteena saada kaupan yhteydessä oma edustajansa Morgan Stanleyn hallitukseen. Mitsubishi UFJ aikoo käyttää ostokseensa korkeintaan 900 miljardia jeniä (6 miljardia euroa).


title: Pursimies (ammatti)

text: Pursimiehen eli puosun tehtävänä purjelaivoissa oli pitää huolta takiloinnista ja esimerkiksi purjeiden korjauksesta. Pursimies oli miehistön joukossa yleensä vanhimpia, kokenut ammattilainen. Jos päällystö sai surmansa, pursimies saattoi jopa ottaa aluksen komentoonsa.


title: Pursimies (ammatti)

text: Nykyään pursimies on päivävuoroa tekevä kansimiehistön työnjohtaja. Pursimiehelle kuuluu vastuu erityistilanteissa; esimerkiksi jos alusta joudutaan hinaamaan, juuri pursimies johtaa tarvittavia kiinnitystöitä ja valvoo niiden kestävyyttä.


title: Pelaaja (lehti)

text: Pelaaja on lokakuussa 2002 perustettu suomalainen konsolipelien erikoislehti. Lehteä kustantaa H-Town Oy ja se ilmestyy yksitoista kertaa vuodessa. Lehti käsittelee konsolipelaamista ja pelimaailman ilmiöitä. Alun perin lehti käsitteli myös tietokonepelejä, mutta vuoden 2005 lokakuussa tapahtuneen uudistuksensa myötä tämä osio siirrettiin omaan lehteensä, "PCPelaajaan". Sittemmin PCPelaaja lopetettiin ja H-Town Oy siirtyi tuottamaan PC-sisältöä "Peliplaneetta.net"-sivustolle. Tietokonepelit palasivat lehden arvosteluihin lokakuussa 2012, 10-vuotisnumerosta alkaen.


title: Pelaaja (lehti)

text: Lehden perustajajäseniin lukeutuva Thomas Puha on "Pelaajan" pitkäaikaisin päätoimittaja (numerot 4–108), Miika Huttusen ollessa lehden sekä ensimmäinen, että nykyinen päätoimittaja (numerot 1–3, 109–). Lehti ilmestyy yleensä kuukauden alussa ja sitä on ilmestynyt tammikuuhun 2015 mennessä 148 numeroa. Lehti maksaa irtonumerona 8,90 euroa. Lehdellä on 75 000 lukijaa.


title: Pelaaja (lehti)

text: "Pelaaja"-lehden sisältö on jakautunut kahteen osaan: pelaajan maailma ja arvostelut.


title: Pelaaja (lehti)

text: Pelaajan maailmassa huomattavimmat osiot ovat, Toinen pelaaja -kolumni, Lataustauko-kolumni, Indieskene-kolumni, Tokion syke ja pääkirjoitus.


title: Pelaaja (lehti)

text: Arvosteluissa Pelaajan toimitus on arvioinut osan kuukauden peleistä. Pisteytyksissä käytetään asteikkoa 1–10. Arvostelluista peleistä valitaan yksi Pelaajan valinta, joka myönnetään kuukauden parhaalle pelille. Arvosteltuja pelejä on yleensä 10–30 kappaletta. Arvostelut-osion lopussa on Verkkorintama, jossa arvioidaan konsoleiden verkkopalveluista ladattavia pelien lisäsisältöjä. Verkkorintaman arvostelut saavat ”ota”-, ”harkitse”- tai ”jätä”-leiman. Vuoden 2018 alusta lähtien myös Verkkorintaman arvostelut on pisteytty varsinaisten arvosteluiden tavoin asteikolla 1-10.


title: Pelaaja (lehti)

text: Pelaaja-lehden toimitus on antanut täydet 10/10 pistettä 33 eri pelille.


title: The Brood

text: The Brood (Suomessa käytetty myös nimeä Brood – vihan jälkeläiset ) on David Cronenbergin ohjaama ja käsikirjoittama elokuva vuodelta 1979. Sen pääosissa ovat Oliver Reed, Samantha Eggar ja Art Hindle. Se kuvattiin Torontossa ja Mississaugassa, Ontariossa. "The Brood" oli ensimmäinen Cronenbergin elokuva, johon Howard Shore sävelsi musiikin.


title: The Brood

text: Elokuvassa Oliver Reedin esittämä psykoterapeutti käyttää uutta "psykoplasmatiikka"-menetelmää ja saa potilaat tuottamaan psykologisista ongelmistaan fysiologisia epämuodostumia.


title: Joulusaarenfregattilintu

text: Joulusaarenfregattilintu ("Fregata andrewsi") on endeemisenä Joulusaarilla elävä äärimmäisen uhanalainen fregattilintuihin kuuluva merilintu. Kuten muutkin fregattilinnut joulusaarenfregattilintu ei kävele eikä ui. Sen sijaan se on erittäin taitava lentäjä. Se hankkii ravintonsa poimimalla rannoilta tai veden pinnasta tai varastaa muilta linnuilta niiden saaliin. Väriltään aikuinen joulusaarenfregattilintu on musta lukuun ottamatta valkeaa mahanalusta.


title: Joulusaarenfregattilintu

text: Suurimmat uhat joulusaarenfregattilinnuille ovat niiden elinalueilla tapahtuva kaivostoiminta, kalastus sekä lisäksi saarelle tuodut "Anoplolepis gracilipes" -muurahaiset. Kannalle on ongelmallista sen hidas kasvu – joulusaarenfregattilinnut pystyvät kasvattamaan vain yhden poikueen joka toinen vuosi. Linnun pesä sijaitsee yleensä korkeassa puussa.


title: Kobra (sarjakuvahahmo)

text: Kobra (oikealta nimeltään Klaus Voorhees), tunnettu myös nimillä Ihmiskobra ja Kuningaskobra on Marvel-kustantamon sarjakuvissa esiintyvä superroisto. Kobra on ollut pääasiallisesti Thorin, Daredevilin ja Hämähäkkimiehen vastustaja. Hahmon loivat Stan Lee ja Don Heck. Mister Hyde esiintyi ensimmäisen kerran "Journey into Mystery" -lehden numerossa 98 (1963).


title: Kobra (sarjakuvahahmo)

text: Klaus Voorhees syntyi Rotterdamissa, Hollannissa. Myöhemmin hän toimi kuulun professori Ezekiel Shecktorin alaisuudessa Intiassa sijaitsevassa tutkimuslaitoksella, joka yritti löytää universaalia vastalääkettä kaikkiin käärmeenpuremiin. Kateellisena Shecktorin menestyksestä Voorhees päätti tappaa tämän kobranmyrkyllä. Hän päätti myrkyttää myös itsensä, koska uskoi kykenevänsä pelastamaan henkensä universaalilla antidootilla. Voorhees antoi laboratorion kobran pistää itseään ja otti ripeästi vastalääkettä. Voorheesin tietämättä käärme oli kuitenkin saanut annoksen radioaktiivista säteilyä ja niin käärmeen myrkky yhdistettynä vastalääkkeeseen aiheutti Voorheesin kehon mutatoitumisen. Onnettomuuden seurauksena Voorhees sai käärmemäisiä voimia.


title: Kobra (sarjakuvahahmo)

text: Ottaen itselleen nimen Kobra Voorhees käytto uusia supervoimiaan rikoksiin, kunnes hänet kukisti asgardilainen ukkosenjumala Thor. Pian tämän jälkeen Kobra liittoutui Mister Hyden kanssa taistellakseen Thoria vastaan, mutta heidät kukistettiin kerta toisensa jälkeen niin Thorin kuin Daredevilinkin toimesta.


title: Kobra (sarjakuvahahmo)

text: Lopulta Kobra päätti erota Hydestä ja pakeni vankilasta. Hyde aneli Kobraa ottamaan tämän mukaansa, mutta Kobra ei suostunut ja pilkkasi raivostunutta Hydeä. Siitä lähtien Mister Hyde on yrittänyt tappaa Kobran. Pian tämän jälkeen Kobra liittyi Matelijaryhmään ja päätti tasata useista murhayrityksistä suivaantuneena tilinsä Hyden kanssa. Matelijaryhmää johti Sidewinder mutta myöhemmin Kyy otti Mateliryhmän hallintaansa. Kobra iski Hydeä vastaan ja pitkän taistelun jälkeen onnistui huijauksella voittamaan tämän. Musertunut Hyde lupasi enää koskaan hyökätä Kobraa vastaan. Itseluottamusta saanut Kobra palasi Matelijaryhmään ja nousi sen johtajaksi kutsuen itseään Kuningaskobraksi kun Kobra syrjäytti Kyyn. Matelijaryhmä iski tällä kertaa Kapteeni Amerikkaa vastaan, mutta kukistettiin


title: Kobra (sarjakuvahahmo)

text: Kobra omaa joitain omituisia fysikaalisia piirteitä, jotka ovat seurausta hänen mutatoituneesta geenirakenteestaan. Hän kykenee jäljittelemään käärmeiden liikkumista ja kaikki hänen ruumiinsa luut (mukaan lukien kallo) ovat pehmeän joustavia ja Kobran lihaksiston kudokset ovat hyvin notkeat. Tämä tekee Kobran kehosta erinomaisen taipuvan ja norjan. Onkin miltei mahdotonta rikkoa Kobran lihaksia tai murtaa hänen luitaan. Täten Kobra selviää iskuista jotka muutoin tappaisivat tai vammauttaisivat vakavasti normaalin ihmisen (Kobra ei kuitenkaan ole haavoittumaton, iskun pitää kuitenkin olla mittava ennen vakavien vaurioiden syntymistä).


title: Kobra (sarjakuvahahmo)

text: Kobran notkeus mahdollistaa hänen luikertelemisensa paikkoihin, jotka muutoin ovat saavuttamattomissa, kuten hyvin pieniin ja ahtaisiin paikkoihin. Kobra kykeneekin ruumistaan kokoonpuristamalla mahduttamaan itsensä kymmenen sentin mittaisiin koloihin tai käytäviin.


title: Kobra (sarjakuvahahmo)

text: Käyttäen luontaista joustavuuttaan Kobra kykenee kietoutumaan uhrinsa ympärille ja puristamalla sitten voimakkaasti. Normaali ihminen ei kykene rikkomaan Kobran puristusta ellei tämä ole harjaantunut kamppailulajien harrastaja tai hyvin vahva. Jopa useilla supervoimaisilla henkilöillä on ollut vaikeuksia itsensä vapauttamisessa.


title: Kobra (sarjakuvahahmo)

text: Kobra kykenee hallitsemaan lihaksistonsa niin hyvin, että kykenee etenemään paikasta toiseen luikertelemalla. Tämä mahdollistaa myös hyvin nopean vauhdin ja Kobran tiedetään liikkuneen noin 80 km/h hetkellisesti hyödyntämällä kykyään. Tämä ominaisuus tekee Kobrasta myös hyvin vaikean napattavan ja vielä vaikeamman pideltävän.


title: Kobra (sarjakuvahahmo)

text: Kobralla on myös laaja arsenaali erilaisia aseita, jotka istuvat hyvin hänen kobra-henkiseen luonteeseensa. Kobran asu on päällystetty erikoissilikonilla ja vahvistettu erilaisilla seoksilla, joten se on hyvin liukas. Kobra on myös sivellyt jalkansa ja sormenpäänsä erikoisella aineella, jonka avulla hän kykenee liikkumaan pitkin seiniä.


title: Kobra (sarjakuvahahmo)

text: Kobran ranteissa sijaitsevissa aseissa on kobran tappavaa myrkkyä sisältäviä ammuksia, joita hän kykenee ampumaan useita monta kertaa peräkkäin. Yhden ammuksen sisältämä myrkky riittää tappamaan normaalikokoisen aikuisen kuudessa minuutissa. Tarvitaan kuitenkin useampien ammusten teho ennen kuin supervoimainen vastustaja kuolee. Kobra on käyttänyt ammuksissaan myös kaasukranaatteja, hermokaasua ja erikoista seosta, joka aiheuttaa hetkellistä sokeutta.


title: Kobra (sarjakuvahahmo)

text: Kobra on kerran todennut, ettei koskaan kärsi krapulasta.


title: Cirkus

text: Cirkus on rakennus Tukholmassa Djurgårdenin saarella. Arkkitehti Ernst Haegglund suunnitteli talon 1889. Se vihittiin 25. toukokuuta 1892. Alun perin sitä käytti sirkus, mutta nykyisin sitä käytetään enimmäkseen konsertteihin ja musiikkiesityksiin. Rakennuksessa järjestetään myös kongresseja ja messuja.


title: Kuvake.net

text: Kuvake.net on erityisesti nuorille tarkoitettu kuvagalleriasivusto, jonne voi tehdä henkilökohtaisen profiilin ja laittaa omia valokuviaan toisten nähtäväksi. Käyttäjä voi myös kommentoida toisten kuvia. Palveluun on rekisteröitynyt yli 170 000 käyttäjää ja sivusto kerää 22 miljoonaa sivulatausta viikossa. Käyttäjien keski-ikä on 19 vuotta ja alle 18-vuotiaiden osuus käyttäjistä on noin 31 %. Sivustoa ylläpitää Reflekto Oy.


title: Maiju Kuusoja

text: Lempi Kaiho-Maria ”Maiju” Kuusoja, (o.s. Leskelä, 25. marraskuuta 1925 Tampere – 26. helmikuuta 2008 Helsinki) oli suomalainen oopperalaulaja, äänialaltaan altto. Hän opiskeli Lahja Lingon johdolla ja kuului Suomen Kansallisoopperan solistikuntaan vuosina 1949–1976. Tänä aikana hän esiintyi yli 1400 näytännössä ja tulkisti yli 80 erilaista roolihahmoa. Näistä muistetuimpia ovat "Carmenin" ja "Patarouvan" nimiosat, Amneris ("Aida"), Azucena ("Trubaduuri"), Eboli ("Don Carlos"), Ulrica ("Naamiohuvit"), Kontšakovna ("Ruhtinas Igor"), Maddalena ("Rigoletto"), Herodias ("Salome") sekä Opri ("Opri ja Oleksi"). Kuusoja tunnettiin myös koomisten roolien hersyvänä ja vivahteikkaana tulkitsijana (mm. "Figaron häiden" Marcellina, "Pohjalaisten" Kaisa). Maiju Kuusoja esiintyi ahkerasti myös oratorio- ja orkesterisolistina ja antoi omia konsertteja. Vuonna 1957 hänet palkittiin Pro Finlandia -mitalilla.


title: Phil Knight

text: Philip H. Knight (s. 24. helmikuuta 1938) on Niken perustaja ja toimitusjohtaja. Hän suoritti Alemman korkeakoulututkinnon vuonna 1959. Knight sai valmiiksi liiketalouden maisterin tutkinnon Stanford Graduate School of Businessa vuonna 1962. Vuonna 2006 Knight lahjoitti $105 miljoonaa Stanford GSB:lle.


title: Phil Knight

text: Knight oli kotoisin Portlandin Eastmorelandista. Nuorena hän rakasti vain juoksemista. Käytyään Cleveland High Schoolin hän meni opiskelemaan Oregonin yliopistoon. Siellä hän liittyi juoksijaryhmään, josta muodostui kolmen matkajuoksijan joukkue.


title: Phil Knight

text: Knight ryhtyi 1960-luvun alussa juoksutossuyrittäjäksi. Yritys kasvoi vuoteen 1980 mennessä suuriin mittoihin, vaikka alussa oli vaikeuksia. Knightin liikekumppaneita olivat Bill Bowerman ja Jeff Johnson. Ensimmäinen Niken sopimusurheilija oli juoksija Steve Prefontaine. Tärkeä askel oli yrityksen logon lanseeraus: “Se näyttää siiveltä. Se näyttää ilman suhahdukselta. Se näyttää joltakin, minkä juoksija voi jättää jälkeensä.” Yrityksen nimen syntytarina, jonka mukaan nimi olisi pulpahtanut Knightin mieleen nuoruuden Kreikan-matkan muistona, ei liene totta.


title: Ensihoitohenkilöstö

text: Ensihoitohenkilöstö on yleisnimitys lääketieteelliselle ammattiryhmälle, joka saapuu paikalle hoitamaan potilasta akuutin sairauden tai tapaturman kohdatessa.


title: Ensihoitohenkilöstö

text: Hoitolaitosten ulkopuolisessa ensihoidossa työskentelevän henkilöstön rooli on vuosien saatossa muuttunut pelkästä kyydin antajasta pitkälle viedyn hoidon antajaksi. Parhaimmillaan ensihoitohenkilöstö voi pelastaa ihmishengen tai pienentää syntyvien vaurioiden määrää. Ensihoitohenkilöstöllä tarkoitetaan ensihoidossa työskenteleviä ammattilaisia. Heidän lisäkseen ensihoitojärjestelmässä kentällä työskentelee vapaaehtoisia ja toimenpidepalkkaisia lähinnä ensivasteyksiköissä ensiauttajatasolla.


title: Ensihoitohenkilöstö

text: Ensihoidossa työskentelee palomiehiä, palomies-sairaankuljettajia, pelastajia, perushoitajia, lääkintävahtimestareita, lääkintävahtimestari-sairaankuljettajia, lähihoitajia, sairaanhoitajia sekä ensihoitaja AMK -koulutuksen hankkineita henkilöitä. Edelleen töissä on myös ns. pätevöitettyjä, jotka ovat pitkään alalla olleita ilman varsinaista tutkintoa. Lisäksi lähinnä lääkäriyksiköissä työskentelee lääkärin peruskoulutuksen omaavia ensihoitolääkäreinä, joista suurin osa on anestesia- ja tehohoitoon erikoistuvia tai erikoistuneita lääkäreitä. Osalla ensihoitolääkäreistä on vielä ensihoitolääketieteen erikoispätevyys.


title: Ensihoitohenkilöstö

text:
Nykyään perus- ja hoitotason henkilöstöltä vaaditaan tasotestausten suorittaminen määräajoin. Tasotestauksiin kuuluu teoreettinen testaus sekä hyväksytyn teoriatestin jälkeen tehtävä käytännön testaus. Sairaanhoitopiirit ylläpitävät yhteistä, valtakunnallista teoriakysymyspankkia, joka kattaa testit, erikseen sekä perustasolle että hoitotasolle. Testit tehdään valvottuina nettitentteinä. Perustasolla käytännön testauksesta toistaiseksi vastaavat kuntakohtaiset ensihoidon vastuulääkärit, hoitotasolla käytännön testauksen suorittaa
sairaanhoitopiirin lääkärit.


title: Ensihoitohenkilöstö

text: Hyväksytyn testin perusteella annetaan hoitoluvat ja -velvoitteet. Testi on uusittava annetun ajan kuluttua, joka vaihtelee testimenestyksen mukaan puolesta vuodesta kolmeen vuoteen.


title: Lucia Nifontova

text: Lucia Nifontova (, "Ljubov Andrejevna Nifontova"; 30. elokuuta 1913 Helsinki – 6. huhtikuuta 1987 Helsinki) oli suomalainen balettitaiteilija.


title: Lucia Nifontova

text: Lucia Nifontovan vanhemmat olivat Andrei Nifontov ja Alexandra Grönroos ja puoliso vuodesta 1938 piirisihteeri Eero Saurama. Nifontova opiskeli tanssitaidetta Pariisissa, Lontoossa ja Monte Carlossa ja oli kiinnitettynä Suomalaiseen oopperaan 1927–1935 ja 1938–1940, Monte Carlon baletin solisti hän oli 1935–1938. Nifontova oli Suomen ensimmäinen "Prima ballerina assoluta", joka aloitti esiintymisen jo 12-vuotiaana. George Gé, Senta Will, Mary Paischeff ja Elisabeth Apostoli olivat hänen kotimaisia opettajiaan, mutta hänellä oli myös huomattavia ulkomaisia opettajia. Arvo Martikainen oli Nifontovan työtoveri sekä kotimaassa että ulkomailla.


title: Lucia Nifontova

text: 1920-luvulta 1950-luvulle Nifontova esiintyi myös suomalaisissa elokuvissa. Vuonna 1955 hänet palkittiin Pro Finlandia -mitalilla.


title: São Paulo Futebol Clube

text: São Paulo Futebol Clube, tai pelkästään São Paulo, on brasilialainen jalkapalloseura São Paulosta. Seura perustettiin alun perin 25. tammikuuta 1930 ja uudelleen 16. joulukuuta 1935. Seura on Brasilian kolmanneksi suosituin 13 miljoonalla kannattajallaan.


title: São Paulo Futebol Clube

text: São Paulo Futebol Clube on Brasilian menestynein jalkapalloseura. Se on voittanut Intercontinental Cupin kaksi kertaa ja FIFA Club World Cupin kerran. Etelä-Amerikan turnauksista se on voittanut Copa Libertadoresin kolme kertaa ja Copa CONMEBOLin (nykyään Copa Sudamericana) kerran.


title: São Paulo Futebol Clube

text: Seuran kotistadion on Estádio Cícero Pompeu de Toledo, jonne mahtuu 80 000 henkeä.


title: Nagaoka-kyō

text: Nagaoka-kyō () oli Japanin pääkaupunki vuosina 784–794. Nykyinen Nagaokakyōn kaupunki, joka kuului aiemmin Otokunin piirikuntaan, otti nimensä vanhalta pääkaupungilta. Entisen kaupungin alueita sijaitsee nykyisen Nagaokakyōn lisäksi Mukōn kaupungissa, Ōyamazakin maaseutukaupungissa ja Kioton Nishikyō-kun suuralueella.


title: Nagaoka-kyō

text: Vuonna 784 keisari Kanmu siirsi Japanin pääkaupungin pois Narasta eli silloisesta Heijō-kyōsta. Tärkein syy siirtoon lienee ollut se, että uusi paikka tarjosi paremmat kuljetukseen soveltuvat vesireitit. Myös muita selityksiä siirtoon on annettu, esimerkiksi halu paeta buddhalaisen papiston valtaa.


title: Nagaoka-kyō

text: Vuonna 785 pääkaupungin siirrosta ja uuden kaupungin rakentamisesta vastannut virkamies Fujiwara no Tanetsugu salamurhattiin. Prinssi Sawaraa pidettiin osallisena murhaan ja hänet erotettiin keisarihuoneesta.


title: Nagaoka-kyō

text: Vain kymmenen vuoden jälkeen vuonna 794 keisari Kanmu siirsi pääkaupungin uudestaan, tällä kertaa Heian-kyōhon eli nykyiseen Kiotoon. Lähellä valmistumistaan ollut uusi pääkaupunki oli kärsinyt tulvista ja poliittisista valtataisteluista. Keisaria huolestutti ilmeisesti myös kuolleen prinssi Sawaran paha henki ("onryō").


title: Nagaoka-kyō

text: Nagaoka-kyōn alueella aloitettiin arkeologiset kaivaukset vuonna 1954. Niiden myötä kaupungin sijainnista ja rakenteesta saatiin uutta tietoa. Kaupungissa arvellaan olleen noin 10 000 taloa ja 50 000 asukasta.


title: Deutscher Dom

text: Deutscher Dom () on kirkkorakennus Saksan pääkaupungissa Berliinissä Gendarmenmarkt-aukiolla.


title: Deutscher Dom

text: Deutscher Dom rakennettiin alun perin vuosina 1701–1708 barokkityyliin arkkitehti Martin Grünbergin piirustusten pohjalta. Kupolitorni kirkkoon rakennettiin vuosina 1780–1785, ja sen suunnitteli arkkitehti Carl von Gontard. Kirkko tuhoutui 1943 tulipalossa toisessa maailmansodassa mutta rakennettiin uudelleen vuosina 1982–1996. Sen jälkeen rakennus on toiminut Saksan historiaa käsittelevänä museona.


title: Deutscher Dom

text: Vastapäätä Deutscher Domia sijaitsee Französischer Dom, jossa on samanlainen kupolitorni.


title: Unisieppari

text: Unisieppari on pajurenkaasta, lankaverkosta ja höyhenistä tehty Pohjois-Amerikan intiaanien taikakalu, joita myydään matkamuistoiksi ja koriste-esineiksi. Se on alun perin ojibwa-intiaanien perinnettä, mutta 1960-luvun kansalaisuusliike nosti unisiepparin yleisen intiaanikulttuurin tunnukseksi. Nykyisin myös new age -ryhmät valmistavat ja myyvät unisieppareita. Unisiepparin alkuperäinen tarkoitus on suodattaa pahat unet ja ajatukset päästäen lävitseen hyvät unet ja ajatukset, mutta nykyisin se on usein koriste-esine.


title: Unisieppari

text: Ojibwa-taruston mukaan hämähäkki-isoäiti (maailmanluoja) kutoi unisiepparin karkottamaan ihmiskunnan pahat unet. Pahat unet tarttuvat siepparin verkkoon ja valuvat höyheniä pitkin Äiti Maahan. Toisen tarinan mukaan pahat unet nousevat aamukasteen mukana tähtiin, josta ne eivät koskaan palaa. Unisieppari ripustetaan sängyn yläpuolelle ja sen väitetään karkottavan pahat unet, mutta houkuttelevan luokseen hyviä unia.


title: Unisieppari

text: Pajurenkaasta tehty unisieppari haurastuu ja hajoaa ajan myötä, ja se kuuluu asiaan, sillä myös lapsuus päättyy aikanaan.


title: Unisieppari

text: Nykyisin sosiaalisen median aktivistit pitävät unisiepparin käyttöä kulttuurin varastamisena ja sitä voidaan protestoida.


title: Robert Mateja

text: Robert Mateja (s. 5. lokakuuta 1974, Zakopane, Puola) on puolalainen uransa lopettanut mäkihyppääjä. Mateja aloitti hyppyuransa vuonna 1993. Hänen uransa parhaat arvokisasijoitukset ovat viidennet sijat normaalimäen kilpailussa Trondheimin MM-kisoissa 1997 sekä joukkuemäessä Sapporon MM-kisoista vuonna 2007. Torinon talviolympialaisissa 2006 hän kuului Puolan viidenneksi sijoittuneeseen joukkueeseen joukkuemäen kilpailussa. Hän otti mäkihypyn Continental Cupissa yhteensä kolme osakilpailuvoittoa.


title: Robert Mateja

text: Robert Mateja on ammatiltaan mekaanikko, hän on naimisissa ja hänellä on yksi lapsi.


title: Robert Mateja

text: Robert Mateja FIS:n tietokannassa


title: Here to Stay

text: Here to Stay on jyväskyläläisen Deuteronomium-yhtyeen toinen täyspitkä studioalbumi. Se julkaistiin vuonna 1999. "Here to Stay" on tyyliltään debyyttiä suoraviivaisempaa death and rollia ja melodista death metalia. Albumi sai harrastajilta ja kriitikoilta pääasiassa myönteisen vastaanoton, vaikka useat moittivat albumia hieman tasapaksusta materiaalista.


title: Here to Stay

text: Debyytin "Street Corner Queen" jälkeen yhtye halusi äänittää suoraviivaisemman ja yhtenäisemmän albumin sekä jättää tyylikokeilut vähemmälle. Deuteronomium kirjoitti "Here to Stayn" kappaleet kuudessa kuukaudessa, toisin kuin debyytin kappaleet, jotka he kirjoittivat useiden vuosien välillä. "Here to Stay" äänitettiin studio Watercastlessa. Äänityssessioista he julkaisivat ensin singlen ""To Die and Gain"", joka sisältää nimikappaleen ja sen demoversion sekä "Misleader"-kappaleen. "Here to Staysta" julkaistiin muutamaa kuukautta myöhemmin 1500 kappaleen painos vuonna 1999.


title: Here to Stay

text: Albumin musiikkia voi esimerkiksi kuvailla siten, että se yhdistää myöhemmän Entombedin rock-vaikutteet Carcassin "Heartwork"-albumin aikaiseen melodiseen ilmaisuun. Miika Partalan vokalisointiakin on verrattu Jeff Walkerin tuolloiseen ulosantiin. "Here to Stayn" musiikissa on myös saman kaltaisuuksia Napalm Deathin 1990-luvun puolivälin materiaalille, joka yhdisteli death metalia ja punk rockia. Toiset ovat löytäneet yhtäläisyyksiä myöhempään Gorefestin tuotantoon. Albumin kannessa on kuvattu vanha, hylätty moottoripyörä, jonka renkaat ovat tyhjentyneet. Pyörä ei enää menossa mihinkään vaan on paikalla jäädäkseen; kuva symboloi ihmisen elämän rajallisuutta ja yhtyeen mukaan muistuttaa, että ihmisen on elettävä muistaen kuolevansa.


title: Here to Stay

text: Albumin sanoitukset ovat edelliseen julkaisuun verraten rennompia sävyltään: lähestymistapa on riisuttu melkein kokonaan aiemmasta runollisuudesta ja korvattu hieman elämänläheisemmällä ja arkisemmalla asioiden pohdinnalla. Kappale "Terminator" käyttää elokuvan "Terminator 2 – Tuomion päivä" konfliktia kyborgin kanssa allegoriana ihmisen kamppailulle syntiä vastaan. ""Millstone"" taas viittaa raamatun kohtaan, jonka mukaan ihmisten, jotka johtavat toisia harhaan, olisi "parempi heittäytyä myllykivi kaulassa mereen".


title: Here to Stay

text: Tiiviin kirjoitusvälin vuoksi albumin kappaleet ovat tyyliltään hyvin yhtenäisiä: kriitikot kirjoittivat "Here to Staysta" aikanaan, että albumin kappaleet ovat osin turhankin samanlaisia. Samasta asiasta moittivat myös monet yhtyeen ihailijat, vaikka pääsääntöisesti "Here to Stay" sai myönteisemmän vastaanoton kuin edeltäjänsä.


title: Here to Stay

text: "Here to Stay" jäi Deuteronomiumin viimeiseksi julkaisuksi ennen yhtyeen hajoamista.


title: Kisō

text: Kisō () on japanilaisen Dir en grey -yhtyeen järjestyksessään kolmas täyspitkä studioalbumi. Se julkaistiin Japanissa 30. tammikuuta 2002. Kaikkien kappaleiden sanoituksista vastasi Kyō.


title: SVT Barnkanalen

text: SVT Barnkanalen (vuosina 2008-2012 "SVTB", entinen "Barnkanalen", ) on Ruotsin yleisradioyhtiön SVT:n omistama televisiokanava, jolla esitetään vain lastenohjelmia. Suomessa kanava näkyy kaapelissa, satelliitissa ja Pohjanmaalla, Ahvenanmaalla, Länsi-Lapissa ja Meri-lapissa antennitalouksissa. Kanava on Ruotsissa koko maan kattava.


title: SVT Barnkanalen

text: Barnkanalen aloitti lähetyksensä 23. joulukuuta 2002. Ensimmäisinä vuosinaan kanava lähetti ohjelmaa vain arkipäivisin klo 6.30–18.00, ja kesäisin Barnkanalen piti "kesäloman" 23. toukokuuta alkaen aina elokuun 18. päivään saakka. Tänä aikana kanavalla nähtiin muuta ohjelmaa, kuten esimerkiksi urheilulähetyksiä.


title: SVT Barnkanalen

text: 6. joulukuuta 2003 Barnkanalen alkoi lähettää ohjelmaa myös viikonloppuisin, ja vuodesta 2004 lähtien kanava on ollut ympärivuotinen ilman kesätaukoja. Vuonna 2004 kanavalla lähetettiin Ateenan Olympialaisia


title: SVT Barnkanalen

text: Elokuussa 2008 kanavalle tehtiin uudenlainen ilme. Uudessa tunnuksessa lukee vain "SVTB", mutta kanavaan viitataan yhä nimellä "Barnkanalen". Samalla SVTB:stä tuli osa SVT:n pääkanavia yhdessä SVT1:n ja SVT2:n kanssa. Vuonna 2012 nimeksi vaihdettiin SVT Barnkanalen.


title: SVT Barnkanalen

text: Nykyään SVT Barnkanalen esittää ohjelmaa joka päivä aamusta alkuiltaan, jolloin SVT24 aloittaa lähetykset.


title: Mihail Pugovkin

text: Mihail Ivanovitš Pugovkin () () oli venäläinen näyttelijä. Hän esiintyi elokuvissa ja televisiossa 1940-luvun alusta aivan viime vuosiin asti.


title: Mihail Pugovkin

text: Pugovkin syntyi Rameškissa, silloisessa Neuvostoliitossa. Hän sai Neuvostoliiton kansantaiteilijan arvonimen vuonna 1988.


IMSI ("International Mobile Subscriber Identity") on enintään 15 merkkiä pitkä numerosarja, joka on tallennettu puhelimen SIM-kortille. Tällä numerosarjalla voidaan yksilöidä jokainen GSM/UMTS-verkon käyttäjä. GSM/UMTS-puhelin lähettää tämän numerosarjan verkkoon kirjautuessa, jonka jälkeen sitä ei enää lähetetä, vaan verkossa asiointi tapahtuu tilapäisellä (TMSI) numerosarjalla. IMSI numero koostuu käyttäjän maanumerosta (MCC), operaattoritunnuksesta (MNC) sekä MSIN-numerosta, joka on yksilöllinen jokaiselle SIM-kortille. IMSI perustuu ITU E.212 -standardiin. IMSI sisältää "Mobile Country Coden" (MCC), "Mobile Network Coden" (MNC) sekä "Mobile Subscriber Identity Numberin" (MSIN).


title: Hot Fuzz

text: Hot Fuzz on Edgar Wrightin ohjaama toimintaelokuvaparodia vuodelta 2007, jonka pääosissa ovat Simon Pegg ja Nick Frost. Elokuva on osa Simon Peggin ja Edgar Wrightin "Three Flavours Cornetto trilogy" -sarjaa, johon kuuluvat myös elokuvat "Shaun of the Dead" (2004) ja "The World's End" (2013).


title: Hot Fuzz

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Hot Fuzzin" kaikkien aikojen sadan parhaan komedian listalle sijalle 66.


title: Hot Fuzz

text: Elokuva kertoo Nicholas Angelista, lontoolaisesta poliisista, joka lähetetään kaukaiseen Sandfordin kylään. Aluksi kylässä ei tunnu tapahtuvan mitään, mutta yllättäen asukkaita alkaa kuolla yksi toisensa jälkeen.


title: Nikolai Baibakov

text: Nikolai Konstantinovitš Baibakov (, 6. maaliskuuta 1911 Baku – 31. maaliskuuta 2008 Moskova) oli neuvostoliittolainen (azerbaidžanilainen) valtiomies ja taloustieteilijä. Hän toimi muun muassa Gosplanin johtajana kahteen otteeseen, vuosina 1955–1957 ja 1965–1985. Hän oli viimeisiä Stalinin hallituksissa toimineita ministereitä.


title: Nikolai Baibakov

text: Baibakov nimettiin sosialistisen työn sankariksi.


title: Siirrettävä talo

text: Siirrettävä talo eli "mobiilitalo" tai "traileri" () on parakkia tai pientä bungalowia muistuttava asuinrakennus, joka on suunniteltu suhteellisen helposti, ilman purkua siirrettäväksi sijaintipaikasta toiseen. Yleensä siirrettävät rakennukset on valmistettu yksittäisinä tai liitettävinä tilaelementteinä. Siirrettävistä taloista muodostuvat "asuntopuistot" () ovat suosittu vähävaraisen väestön asumistapa muun muassa Yhdysvalloissa.


title: Siirrettävä talo

text: Suomessa tyypillisiä siirrettäviä rakennuksia on parakit, joita käytetään runsaasti esimerkiksi rakennustyömailla tilapäisenä toimisto-, työ- ja sosiaalitiloina. Siirrettäviä taloja on myös käytetty tilapäiskouluina. Myös perinteisiä hirsitaloja on siirretty purkamalla koko talo tai osa siitä osiin ja sitten koottu puretut osat uudessa sijaintipaikassa.


title: Siirrettävä talo

text: Puolustusvoimat käyttää kenttäolosuhteissa toimisto- ja laitetiloina kontteja, jotka on varustettu sisältä kulloisenkin käyttötarkoituksen edellyttämällä tavalla.


title: Siirrettävä talo

text: Hämeenlinnan asuntomessuilla 2007 Teijo-Talot Oy esitteli rekka-autoilla erikoiskuljetuksena siirrettävän talon, joka voidaan tuoda rakennuttajan sorapedille koosta riippuen yhtenä tai kahtena kuljetuksena täysin muuttovalmiina. Asennukseen tarvittava aika on muutama tunti.


title: Siirrettävä talo

text: Yhdysvalloissa ja Kanadassa siirettäviä taloja käytetään runsaasti myös asuinkäytössä. Esimerkiksi Yhdysvaltojen Etelä-Carolinan osavaltiossa lähes viidennes talouksista asuu niissä. Tyypillinen siirrettävä asuintalo eli "mobiilitalo" () on tilaelementtinä rakennettu rakennus, jonka mitat ovat kuorma-auton perävaunun kokoisen moduulin kerrannaisia. Rakennus voidaan tällöin kuljettaa tilaelementteinä lavetilla julkisilla teillä ilman poikkeuksellisia kuljetusjärjestelyjä. Koottu talo on yleensä yhden tai kahden moduulin levyinen, harvemmin kolmen, poikkeuksellisesti useammankin moduulin levyinen.


title: Siirrettävä talo

text: Yhdysvalloissa ja Kanadassa on kaavoitettu ja rakennettu niin sanottuja asuntopuistoja () erityisesti siirrettäville taloille. Näillä tyypillisesti hyvin tiheästi kaavoitetuilla alueilla on taloille valmiit, vuokrattavat paikat LVIS-asennuksineen. Yleensä siirrettävätkin talot asennetaan samalle paikalle pitkäksi ajaksi, jopa pysyvästi.


title: Siirrettävä talo

text: Siirrettävien talojen ja asuntopuistojen historia ulottuu 1900-luvun alkupuolen matkailuvaunuleireihin, joista tuli köyhän ja työn takia liikkumaan joutuvan väestönosan asuinpaikkoja. Toisen maailmansodan jälkeen vaunujen pyörät pienenivät ja Keskilännen tehtaissa tehdyt asumukset alkoivat muuttua yhä talomaisimmiksi, toisiinsa yhdistettäviksi tilaelementeiksi, joiden siirto uuteen paikaan ei enää ollut niin kätevää muttei tarpeellistakaan, koska mobiilitaloja alettiin myydä ja vuokrata tietyssä paikassa sijaitsevina aivan kuten kiinteitäkin. Thomas Jeffersonin ajoista amerikkalaisten mieliin on iskostettu ihannetta oman kodin omistamisesta, ja tehdastekoiset siirrettävät talot olivat edullinen tapa toteuttaa tuo unelma. Samaan aikaan pysyvienkin pientalojen valmistus siirtyi yhä enemmän valmistalotehtaisiin. Monessa osavaltiossa siirrettäviä taloja saa sijoittaa vain kunnan viranomaisten osoittamaan asuntopuistoon, johon kunnallistekniikka on valmiiksi asennettu. Jos mobiilitalon haluaa sijoittaa omalle tontilleen, kunnallistekniikkaan liittyminen saattaa maksaa taloa enemmän.


title: Siirrettävä talo

text: Huomattavaa on myös, että englanninkielistä termiä "mobile home" käytetään myös matkailuautosta.


title: Siirrettävä talo

text: Siirrettäviä taloja käytetään tyypillisesti tilanteissa, joissa rakennukset on saatava käyttöön poikkeuksellisen nopeasti, tai niin suuressa määrin ettei normaali rakentaminen tule kysymykseen. Siirrettäviä taloja on käytetty muun muassa Israelissa asutettaessa palestiinalaisitsehallinnon alueelta evakuoituja juutalaissiirtokuntia.


title: Norman Rockwell

text: Norman Percevel Rockwell (3. helmikuuta 1894 – 8. marraskuuta 1978) oli yhdysvaltalainen taidemaalari ja kuvittaja. Rockwell tunnetaan parhaiten lukuisista "The Saturday Evening Post" -lehdelle tekemistään kansikuvista, jotka esittivät kohtauksia arkipäiväisestä elämästä.


title: Norman Rockwell

text: Vaikka Rockwell tunnetaan pikkukaupungin ja maaseudun ihmisten kuvaajana, hän syntyi New York Cityssä aiemmin vauraaseen mutta sittemmin köyhtyneeseen porvarisperheeseen. Rockwellin äidillä oli aristokraattista sukutaustaa Britanniassa. Rockwell aloitti taideopintonsa Chase Art Schoolissa, josta hän siirtyi 15-vuotiaana opiskelemaan National Academy of Designissa. Hän piti kuitenkin opetusta siellä liian akateemisena ja jäykkänä, joten hän siirtyi Art Students League -oppilaitokseen noin vuotta myöhemmin, vuonna 1910. Rockwellin ensimmäinen huomattava työ oli C. H. Claudyn lapsille tarkoitetun tietokirjan "Tell Me Why: Stories about Mother Nature" kuvitus.


title: Norman Rockwell

text: Rockwellin lehtikuvittajan ura alkoi "Boy’s Life" -lehdestä vuonna 1913, ja pian hänet tunnettiin ”poikakuvittajana” joka sai toimeksiantoja muiltakin kasvatuksellisilta nuortenlehdiltä, kuten "St. Nicholas, American Boy" ja "Youth’s Companion".


title: Norman Rockwell

text: Pitkäaikainen työsuhde "The Saturday Evening Postin" kanssa alkoi, kun lehdelle työskennellyt piirtäjä Clyde Forsythe auttoi Rockwellia työnsaannissa. Rockwellin ensimmäinen kansikuva "The Saturday Evening Postissa" julkaistiin 20. toukokuuta 1916. Rockwell teki lehdelle 47 vuoden aikana yhteensä 321 kansikuvaa. Rockwellin suosio "The Saturday Evening Postissa" johti myös tilauksiin lukuisilta muilta lehdiltä kuten "Life, Judge, Leslie’s" ja "Country Gentleman".


title: Norman Rockwell

text: Rockwell kuvitti Yhdysvaltojen partiopoikajärjestön vuosittaista kalenteria vuodesta 1924 aina vuoteen 1976, kahta vuotta lukuun ottamatta. Kuvitusten lisäksi hän maalasi muotokuvat muun muassa Eisenhowerista, Kennedystä, Johnsonista ja Nixonista sekä Gamal Abdel Nasserista ja Jawaharlal Nehrusta.


title: Donald Thomas

text: Donald Alexander Thomas (s. 1. heinäkuuta 1984) on bahamalainen korkeushyppääjä ja maailmanmestari.


title: Donald Thomas

text: Koripalloa harrastanut Thomas kilpaili korkeushypyssä ensimmäisen kerran tammikuussa 2006, jolloin hän ensimmäisessä kilpailussaan hyppäsi 222 cm. Hän oli tehnyt korkeushyppyharjoituksia vain kerran aikaisemmin. Pari kuukautta myöhemmin hän kilpaili Kansainyhteisön kisoissa sijoittuen neljänneksi tuloksella 223 cm.


title: Donald Thomas

text: Hallikaudella 2007 Thomas ylitti ensimmäisen kerran urallaan 230 cm. Kesällä 2007 hän paransi ennätyksekseen 235 cm. Pan-Amerikan kisoissa hän voitti hopeaa Victor Moyan jälkeen tuloksella 230 cm.


title: Donald Thomas

text: Osakan MM-kisoissa 2007 Thomas voitti maailmanmestaruuden tuloksella 235 cm. Thomasin rimanylitystekniikka on omaperäinen ja Osakassakin hän hyppäsi kolmiloikkapiikkareilla, koska ei osaa hypätä korkeushyppypiikkareilla. Hän voitti vuonna 2007 myös tuloksella 232. Pekingin olympialaisissa 2008 Thomas karsiutui loppukilpailusta tuloksella 220 cm. Berliinin MM-kilpailuissa 2009 hän karsiutui tuloksella 227 cm. Hän karsiutui loppukilpailusta myös Dohan sisäratojen MM-kilpailuissa 2010. Saman vuoden maanosien cupissa hän sijoittui toiseksi ja voitti kultaa Delhin Kansainyhteisön kisoissa tuloksella 232.


title: Donald Thomas

text: Daegun MM-kilpailuissa 2011 Thomas oli yhdestoista. Saman vuoden Pan-Amerikan kisoissa hän voitti kultaa tuloksella 232 cm. Istanbulin sisäratojen MM-kilpailuissa 2012 ja Lontoon olympialaisissa Thomas karsiutui loppukilpailusta. Moskovan MM-kilpailuissa 2013 hän oli kuudes tuloksella 232. Hän karsiutui loppukilpailusta Sopotin sisäratojen MM-kilpailuissa 2014. Toronton Pan-Amerikan kisoissa 2015 hän sai pronssia. Pekingin MM-kilpailuissa 2015 hän sijoittui kuudenneksi.


title: Donald Thomas

text: Thomas sijoittui kymmenenneksi Portlandin sisäratojen MM-kilpailuissa 2016. Hän hyppäsi ennätyksensä 237 Székesfehérvárissa 18. heinäkuuta 2016. Rio de Janeiron olympialaisissa hän oli seitsemäs. Hän karsiutui loppukilpailusta Lontoon MM-kilpailuissa 2017. Seuraavana vuonna hän sijoittui kuudenneksi sisäratojen MM-kilpailuissa Birminghamissa ja neljänneksi Kansainyhteisön kisoissa Gold Coastissa.


title: Donald Thomas

text: Thomasin managerina toimii suomalainen Jukka Härkönen.


Allan Quatermain ja kadonnut kultainen kaupunki ("Allan Quatermain and the Lost City of Gold") on vuonna 1987 ensi-iltansa saanut seikkailuelokuva. Se on jatko-osa vuoden 1985 elokuvalle "Kuningas Salomonin kaivokset". Elokuvan ohjasi Gary Nelson ja pääosissa ovat Richard Chamberlain ja Sharon Stone.


title: Allan Quatermain ja kadonnut kultainen kaupunki

text: Elokuva kertoo Allan Quatermainista ja Jesse Hustonista jotka lähtevät etsimään Quatermainin veljeä, joka on kadonnut Afrikan pimeisiin viidakkoihin. Kaksikko saa tietää että Quatermainin veli oli etsimässä salaperäistä ja mystistä ”valkoista heimoa”, joiden olemassaolosta ei ole varmaa tietoa. Etsiessään Quatermainin veljeä he löytävät salaperäisen Kultaisen kaupungin, jota johtaa julma lordi Agon.


title: Juutalaissiirtokunta

text:
Juutalaissiirtokunta () on Israelin perustama juutalaisten asuinalue Palestiinassa. Israel miehitti Palestiinan
1967.
Siirtokuntia on nykyään Länsirannalla ja Golanin kukkuloilla. Israelilaiset ovat perustaneet tai laajentaneet lähes koko ajan siirtokuntiaan. Niissä asuu yli 400 000 ihmistä. Länsirannalla on sekä Israelin hyväksymiä että laittomia siirtokuntia. Useimmat ulkomaat vastustavat Israelin juutalaissiirtokuntia. Yhdistyneiden kansakuntien turvallisuusneuvosto on tuominnut kaikki Israelin siirtokunnat laittomina. Siirtokunnat ovat rauhan este israelilaisten ja palestiinalaisten välillä.


title: Juutalaissiirtokunta

text:
Israel miehitti 1967 kuuden päivän sodassa Jordanialta Länsirannan,
Egyptiltä Gazan kaistan ja Syyrialta Golanin kukkulat. Monet israelilaiset ja maahan saapuneet juutalaiset alkoivat perustaa
miehitetyille alueille siirtokuntia vuonna 1968. Alussa israelilaisia asettui asumaan eniten Itä-Jerusalemiin. Vuonna 1973 siirtokunnissa asui yli 10 000 asukasta ja vuonna 1983 yli 100 000.


title: Juutalaissiirtokunta

text: Jotkut siirtokunnista, kuten Ariel, Ma'ale Adumim ja Modi'in Illit ovat kooltaan pieniä kaupunkeja, jotkut taas muutaman kymmenen asukkaan telttakyliä. Israelin hyväksymien siirtokuntien lisäksi alueilla on monia pieniä laittomia siirtokuntia.


title: Juutalaissiirtokunta

text: Alussa siirtokuntia perustettiin lähinnä siksi, että arabeja paenneet juutalaiset palasivat kotiin. Israel myös halusi varmistaa, että sen miehittämät alueet integroituvat Israelin valtioon. Maa rakensi Länsirannalle varoituslinnakkeita arabien hyökkäyksen varalta. Jotkut uskonnolliset israelilaiset näkevät siirtokunnat osana Jumalan suunnitelmaa juutalaisten kotiinpaluusta. Esimerkiksi vuoden 2012 Levyn raportti katsoo, ettei Israel miehitä Länsirantaa vaan, otti Jordanialta sen aiemmin miehittämän maan. Länsirannan miehittämistä ja asuttamista perustellaan myös historialla ja Raamatun profetialla juutalaisten paluusta.


title: Juutalaissiirtokunta

text:
Käytännöllinen syy siirtokunnille on pula maasta ja asunnoista. Siirtokunnissa asuntojen hintataso on alhainen, ja israelilaisyritykset saavat halpaa työvoimaa. Toisaalta israelilaisyritys saattaa maksaa palkkaa palestiinalaiselle enemmän kuin palestiinalaisyritys.
Siirtokunnilla voi rangaista arabeja ja niitä voi käyttää valttikorttina neuvotteluissa palestiinalaisten kanssa. Siirtokunnat saattavat kytkeytyä myös Israelin sisäpolitiikkaan. Niiden kannattajat menestyvät vaaleissa. Länsirannan siirtokuntia on vaikea purkaa ilman laajan protestoinnin pelkoa Israelissa.


title: Juutalaissiirtokunta

text:
Israelissa siirtokuntia vastustavat ne, jotka haluaisivat rinnakkaiset Israelin ja Palestiinan valtiot.
Useat palestiinalaiset vastustavat Israelin siirtokuntia,
koska ne haittaavat ja estävät elinkelpoisen palestiinalaisvaltion syntyä. Niiden perustaminen ja laajentaminen vie maata ja resursseja pois palestiinalaisilta. Siirtokunnat ovat vallanneet palestiinalaislta lähteitä, jotka ovat elintärkeitä kuivassa ilmastossa.


title: Juutalaissiirtokunta

text:
Monet palestiinalaiset ovat olleet rakentamassa Israelin siirtokuntia.
Sekä palestiinalaiset että israelilaiset ääriainekset ovat hyökänneet vastapuolen siviilejä vastaan tai tuhonneet näiden omaisuutta. Tämä aiheutti muun muassa kesällä 2015 alkaneen koston kierteen, joka kärjistyi puukkoiskuiksi puolin ja toisin.


title: Juutalaissiirtokunta

text: Yleisemmin Israelin siirtokunnat ovat huomattava este palestiinalaisten ja israelilaisten väliselle rauhalle.


title: Juutalaissiirtokunta

text: Monien tarkkailijoiden mielestä Israel pyrkii ottamaan palestiinalaisten maat itselleen pikku hiljaa etenemällä. Valtio maksaa erilaisia tukiaisia ja verohelpotuksia länsirannanisraelilaisille. Israel on jatkanut siirtokuntiensa rakentamista Länsirannalla, vaikka sen poliitikot ovat puhuneet siirtokuntien purkamisesta.


title: Juutalaissiirtokunta

text:
Kun Egypti ja Israel solmivat erillisrauhan, Israel vetäytyi Siinailta ja vuonna 1982 tyhjensi Siinain alueen siirtokunnat.
Israel yritti 2000-luvulla panna Gazan kaistalla toimeen rauhansuunnitelmaa, joka kariutui. Edistääkseen neuvotteluja Israelin hallitus pakkoevakuoi Gazan kaistan juutalaissiirtokunnat niiden asukkaiden vastustuksesta huolimatta.


title: Juutalaissiirtokunta

text: Juutalaissiirtokuntien vastustus on lisääntynyt ajan myötä ulkomailla.


title: Juutalaissiirtokunta

text:
Israelin valtio pitää useimpia siirtokuntiaan laillisina, mutta kieltää siirtokuntien perustamisen ilman viranomaisten lupaa.
Entisen korkeimman oikeuden tuomarin Edmund Levyn vuonna 2012 julkaisema raportti kuitenkin suositteli myös laittomien siirtokuntien laillistamista. Vuonna 2014 väitettiin hallituksen salaa toteuttavan Levyn raporttia.


title: Juutalaissiirtokunta

text: Yhdistyneiden kansakuntien turvallisuusneuvosto, kansainvälinen tuomioistuin, Euroopan unioni sekä ihmisoikeusjärjestöt Amnesty International ja Human Rights Watch pitävät siirtokuntia kansainvälisen oikeuden vastaisina. Toisin sanoen kansainvälinen yhteisö katsoo Israelin miehittävän niitä.


title: Juutalaissiirtokunta

text: YK:n turvallisuusneuvosto tuomitsi Israelin siirtokunnat vuoden 1979 päätöslauselmissa 449 ja 452. Vuonna 1980 YK:n turvallisuusneuvoston päätöslauselmassa kehotettiin valtioita kieltäytymään yhteistoiminnasta Israelin siirtokuntatoimissa.


title: Juutalaissiirtokunta

text:
Yhdysvaltain presidentti Barack Obaman hallitusta alkoi 2000-luvun loppupuolella entistä näkyvämmin huolettaa Israelin siirtokuntien kasvattaminen, mutta maan republikaanit tukivat monesti siirtokuntia.
Yhdysvaltain ulkoministeri John Kerry tuomitsi vuonna 2013 Israelin siirtokunnat ja niiden laajentamisen laittomiksi. Yhdysvaltain presidentin Donald Trumpin hallinto ei usko, että siirtokunnat ovat Lähi-idän rauhan este. Samaan aikaan helmikuussa 2017 Israelin liittolaisina pidetyt Iso-Britannia, Saksa ja Euroopan unioni ovat tuominneet siirtokuntien laajennukset. Trump on nimittänyt juutalaistaustaisen vävynsä, Jared Kushnerin Israel-neuvonantajakseen. Pian nimityksen jälkeen Israelin puolustusministeriö kertoi rakentavansa valinnasta innoittuneena miehittämälleen Länsirannan juutalaissiirtokunan alueelle 2 500 uutta asuntoa. Kushnerin omat vanhemmat sekä Yhdysvaltain Israelin suurlähettiläs David Friedman ovat rahoittaneet rakennushanketta.


title: Juutalaissiirtokunta

text: Kansainvälinen BDS-järjestö ajaa ostoboikotteja niille yrityksille, jotka toimivat Länsirannalla. Euroopan unioni rajasi siirtokunnat 16. heinäkuuta 2013 yhteistyöhankkeidensa ulkopuolelle. Marraskuussa 2015 unioni ehdotti siirtokunnista tulevien hyödykkeiden merkitsemistä niin, että mahdollinen ostaja voi halutessaan sitä boikotoida. Tätä on väläytelty Suomessakin muun muassa Kirkon ulkomaanavun piirissä. Boikottien vastustajat katsovat boikottien haittaavan eniten palestiinalaisia, koska näitä on paljon töissä siirtokuntien israelilaisissa yrityksissä.


title: Vladimir Ovtšinnikov

text: Vladimir Ovtšinnikov (s. 2. tammikuuta 1958) on venäläinen pianisti.


title: Vladimir Ovtšinnikov

text: Ovtšinnikov valmistui Moskovan konservatoriosta, jossa hän nykyisin toimii pianonsoiton professorina. Hän voitti vuonna 1980 toisen palkinnon Montrealin kansainvälisessä musiikkikilpailussa. Vuonna 1982 hän jakoi saman sijan Peter Donohoen kanssa Kansainvälisessä Tšaikovski-palkinnossa Moskovassa. Vuonna 1987 hän voitti ensimmäisen sijan Leedsin kansainvälisessä pianokilpailussa Englannissa.


title: Vladimir Ovtšinnikov

text: Ovtšinnikovin levyttämien teosten joukkoon kuuluvat Dmitri Šostakovitšin ensimmäinen pianokonsertto, Modest Mussorgskin "Näyttelykuvia", Sergei Rahmaninovin "Etudes-Tableaux", Franz Lisztin "Études d'exécution transcendante" sekä Sergei Prokofjevin pianosonaatit.


title: Suomalais-ruotsalainen kulttuurirahasto

text: Suomalais-ruotsalainen kulttuurirahasto () on rahasto, joka toimii Ruotsin ja Suomen kulttuuriyhteistyön edistämisen puolesta. Ruotsin hallituksen vuonna 1960 perustama rahasto on suurin kahdenvälinen rahasto Pohjoismaissa. Sillä on sihteeristöt Ruotsissa ja Suomessa.


title: Suomalais-ruotsalainen kulttuurirahasto

text: Rahaston työtä johtaa hallitus, jonka kuudesta jäsenestä kolme on Ruotsista ja kolme Suomesta. Ruotsin ja Suomen hallitukset nimittävät rahaston hallituksen jäsenet


title: Ben Okri

text: Ben Okri (s. 15. maaliskuuta 1959) on nigerialainen Booker-palkittu kirjailija.


title: Ben Okri

text: Okri muutti vuonna 1968 perheensä mukana Nigeriaan, vietettyään varhaisen lapsuutensa Lontoossa. Myöhemmin hän palasi Englantiin opiskelemaan Essexin yliopistossa. Hänelle myönnettiin kunniatohtorin arvot vuonna 1997 Westminsterin yliopistosta ja vuonna 2002 Essexin yliopistosta. Vuonna 2001 hän sai brittiläisen imperiumin ritarikunnan upseerin arvonimen, OBE. Hän on Royal Society of Literaturen jäsen.


title: Ben Okri

text: Okrin esikoisromaani oli vuonna 1980 julkaistu "Flowers and Shadows". Siitä lähtien hän on saanut kansainvälistä arvostusta ja häntä on usein kuvattu yhdeksi Afrikan parhaista kirjoittajista. Hänen tunnetuin teoksensa, "The Famished Road", palkittiin Booker-palkinnolla vuonna 1991. Sen lisäksi hänet on palkittu monilla muilla kirjallisuuspalkinnoilla.


title: Ben Okri

text: Okrin teoksista on suomennettu vain "Vaarallista rakkautta" vuodelta 1996.


title: Linnunpelätin (täsmennyssivu)

text: Linnunpelätin voi tarkoittaa seuraavia asioita:


title: Tessa Allen

text: Tessa Allen (s. 6. elokuuta 1996 Manhattan Beach, Kalifornia) on yhdysvaltalainen näyttelijä. Hänen tunnetuimpiin rooleihinsa kuuluvat Gracie Hiller elokuvassa "Viimeiseen pisaraan" (2002) ja Hannah Hansen televisiosarjassa "Vain yksi elämä" vuosina 2001–2002.


title: Tessa Allen

text: Allen on nähty vierailevana tähtenä sarjassa "C.S.I. Miami". Syksyllä 2005 hänen paikkansa "General Hospital" -sarjassa otti Julie Berman. Allen esiintyy yhä mainoksissa.


title: Tessa Allen

text: Allen aloitti näyttelijänuransa jo neljän kuukauden ikäisenä. Hänellä on isosiskot Adeline, Jeanne ja Madison.


title: Pentik

text: Pentik Oy on vuonna 1971 perustettu suomalainen Anu Pentikin perustama keramiikka- ja sisustustavara-alan perheyritys. Posiolla sijaitseva tehdas on maailman pohjoisin ja myös Suomen ainoa keramiikkatehdas. Yrityksellä on yli 90 myymälää Suomessa, Ruotsissa, Venäjällä ja Tšekissä.


title: Pentik

text: Pentikin basic-mallisto saa rinnalleen neljä kertaa vuodessa vaihtuvat sesonkimallistot, jotka tarjoavat monipuolisia tuotteita sisustamiseen ja kattaukseen. Yrityksen palveluksessa on yli 340 henkilöä, ja vuonna 2012 Pentik Oy:n liikevaihto oli 36,5 miljoonaa euroa. Toimitusjohtaja on Anu Pentikin ja Topi Pentikäisen poika Pasi Pentikäinen.


title: Pentik

text: Yritys sai alkunsa Pentikäisten omakotitalon lastenhuoneesta ja kellarista, joissa Anu Pentik harrasti keramiikka- ja nahkatöitä. Pian rakennettiin kelohonkainen keramiikkapaja ja sen yhteyteen myymälä ja kahvio, joista tuli Posion tärkeä matkailuvaltti. Helsingin Esplanadille avattiin myymälä vuonna 1976, ja yritys levittäytyi monenlaiseen toimintaan, kunnes 1990-luvulla yritys keskittyi keramiikan valmistukseen ja myyntiin.


title: Pentik

text: "Suomen Kuvalehti" valitsi Pentikin Suomen parhaaksi perheyritykseksi vuonna 2009.


title: Linnunpelätin (Marvel Comics)

text: Linnunpelätin on Marvel-kustantamon luoma superroisto, jonka ensiesiintyminen tapahtui "Tales of Suspense"-lehden numerossa 51 (1964). Linnunpelättimen loivat Stan Lee ja Jack Kirby. Linnunpelätin on vuosien varrella piinannut varsinkin Hämähäkkimiestä ja Aaveajajaa.


title: Linnunpelätin (Marvel Comics)

text: Ebenezer Laughton syntyi New Yorkissa ja varttui alkoholistiäitinsä kasvattamana. Äiti hakkasi poikaansa humalapäissään, mutta antoi tälle myöhemmin lahjoja. Ebenezer oppi että rangaistusta seurasi yleensä palkinto ja alkoi provosoida äitiään saadakseen lahjoja. Vartuttuaan hän ryhtyi sirkustaiteilijaksi. Hän ryhtyi kahlekuninkaaksi ja erikoistui harjoittamaan notkeuttaan. Myöhemmin hän auttoi Rautamiestä pidättämään pakeneva pahantekijä. Laughton kuitenkin päätti ryhtyvänsä rikolliseksi ja aloitti menestyksekkään uran murtovarkaana ottaen sitä ennen itselleen identiteetin Linnunpelättimenä. Laughton työskenteli yksin – lukuun ottamatta häntä seuraava kesyä korppilaumaa, jotka toimivat tavaroiden kantajina ja mahdollisena harhautuksena. Laughton kuitenkin liittoutui Kreivi Nefarian luoman lyhytaikaisen superroistoryhmittymän kanssa yhdessä Ankeriaan, Piikkisian, Kasvimiehen ja Yksisarvisen kanssa. Kapteeni Amerikka ja Haukka kuitenkin voittivat ryhmän. Linnunpelätin kuitenkin pakeni vankilasta ja vangittiin jälleen toistuvasti. Ainaiset paot vankilasta suistivat hänet lopulta hulluuteen. Laughton halusi nyt aiheuttaa surua muille ihmisille ja tappaa näitä järjettömästi. Aaveajaja kuitenkin asettui vastustamaan Linnunpelätintä ja seuranneessa taistelussa Linnunpelätin lävistyi omaan talikkoonsa.


title: Linnunpelätin (Marvel Comics)

text: Salaperäinen velho Stern kuitenkin herätti Linnunpelättimen, jolloin tästä tuli elävä kuollut. Aaveajaja hyökkäsi Linnunpelättimen kimppuun kuitenkin uudelleen ja seuranneessa taistelussa tämä kuoli. Tällä kertaa Mustasydän herätti Linnunpelättimen ja usutti tämän ruumiittoman hengen riivaamaan ihmisiä. Aaveajaja karkotti olennon jälleen helvettiin, josta Linnunpelätin nousi henkiin vielä kerran tuntemattomista syistä johtuen. Hän ahdisteli seksuaalisesti eräitä panttivankeja, kun Haukka vangitsi Linnunpelättimen. Myöhemmin Hämähäkkimies ja Ukonnuolet taistelivat Linnunpelätintä vastaan tämän paettua Lautalta.


title: Linnunpelätin (Marvel Comics)

text: Linnunpelätin on yksi Paroni Zemon palkkaamista superroistoista, joiden tehtävä on metsästää rekisteröinnistä sankareita ja rikollisia Sisällissodan tapahtumien aikana. Yhdessä Elektron, Liekehtijän ja Virvatulen kanssa kolmikko iski Kameleontin käskystä Hämähäkkimiestä vastaan, mutta hävisivät sankarille.


title: Linnunpelätin (Marvel Comics)

text: Linnunpelätin erittää mutatoitunutta feromonia, joka vaikuttaa uhrin adrenaliinia muodostaviin rauhasiin noin kuuden metrin säteellä hänestä. Tämä aikaansaa paniikinomaista käyttäytymistä, joka vastaavasti vaikuttaa Linnunpelättimen omaan hormonituotantoon ja tekee hänestä yliluonnollisen voimakkaan, nopean ja kestävän.


title: Linnunpelätin (Marvel Comics)

text: Linnunpelätin on myös mestarillinen kahlekuningas ja rankan treenamiseen jälkeen miltei yliluonnollisen notkea. Hänellä on myös laaja tietämys lintujen koulutuksesta.


title: Linnunpelätin (Marvel Comics)

text: Linnunpelätin kantaa usein mukanaan talikkoa, jolla hän taistelee vastustajiaan vastaan.


title: Linnunpelätin (Marvel Comics)

text: Linnunpelätin esiintyy Ghost Rider – aaveajaja-elokuvasta tehdyssä videopelissä pomohahmona.


title: Spriikeitin

text: Spriikeitin on kenttäoloissa ruoanvalmistukseen käytettävä keitin, jonka polttoaineena on sprii. Spriikeittimen hyvä puoli verrattuna kaasukeittimeen on toimintavarmuus ja polttoaineen saatavuus, haittapuolena polttoaineen pienempi energiatiheys. Joihinkin spriikeittimiin sisältyy keitinosan lisäksi myös keitinosan kehikkona toimiva tuulisuoja, josta on etua kovalla tuulella tai myrskyllä. Tämän lisäksi joissain malleissa on lisäksi erilaisia tuulisuojan päälle asetettavia keittoastioita, kuten kattiloita ja alumiininen pannu, jotka korvaavat osan tai vaatimattomissa oloissa kaikki muut keittoastiat.


title: Spriikeitin

text: Spriikeittimien toimintavarmuus perustuu alkoholin ominaisuuksiin, jotka mahdollistavat yksinkertaisen polttimen jossa ei ole liikkuvia osia. Yksinkertainen spriipoltin koostuu kaksiseinäisestä kupista, jossa sprii kaasuuntuu seinien välissä ja poistuu ilmaan kaksoisseinän ylälaidan rei'istä. On myös olemassa monimutkaisempia spriikeittimiä, joissa polttoaine paineistetaan.


title: Spriikeitin

text: Puolustusvoimissa käytetään ruoanvalmistukseen kenttäoloissa spriikeittimiä lähinnä henkilökohtaiseen tai ryhmäkohtaiseen sissimuonan lämmittämiseen ja keittämiseen, koska tiedusteluryhmän tai sissiryhmän liikkuvuus on niin suuri, ettei ruoanvalmistusta kenttäkeittiössä kyetä järjestämään. Ryhmät toimivat myös vastustajan alueella, jolloin vaikea havaittavuus on toiminnalle edullista. Puolustusvoimien käytössä oleva keitin on yleensä Trangia.


title: Kuplahalli

text: Kuplahalli eli ylipainehalli on rakennus, jonka rakenteiden kantavuus perustuu kokonaan tai osittain rakenteen sisään puhallettavaan ylipaineeseen. Kantavan rakenteen muoto määräytyy muotoon leikatun kankaan tai apurungon avulla. Paineilmalla täytetty rakenne antaa vaipalle myös lämmöneristyskykyä. Tyypillinen esimerkki kuplahallista on profiililtaan kaarimainen hallirakennus.


title: Kuplahalli

text: Kuplahalleja käytetään esimerkiksi tilapäisinä kokoontumistiloina tai urheiluhalleina. Kokkolassa 1260 neliömetrin ylipainehalli toimi vuosina 1970–1985 uimahallina, jonka aikuisten allas oli kooltaan 12,5 x 25 m ja lastenallas 5 x 10 m.


title: Maggie Gripenberg

text: Maria Margarita (Maggie) Gripenberg (11. kesäkuuta 1881 Helsinki – 28. heinäkuuta 1976 Maarianhamina) oli suomalainen tanssija.


title: Maggie Gripenberg

text: Margarita Gripenbergin isä oli arkkitehti, senaattori ja pankinjohtaja Sebastian Gripenberg ja tätinsä kirjailija ja poliitikko Alexandra Gripenberg.


title: Maggie Gripenberg

text: Tutustuttuaan Isadora Duncanin ajatuksiin vapaasta tanssista Maggie Gripenberg piti oman tanssi-iltansa Kansallisteatterissa vuonna 1911. Gripenberg myös opiskeli Emile Jaques-Dalcrozen rytmiikkakoulussa. Näihin vaikutteisiin pohjautunut Gripenbergin uusi moderni tanssityyli poikkesi baletista vapaampana, ja sitä muun muassa tanssittiin paljain jaloin. Vastakkainasettelu balettiin ei kuitenkaan ollut voimakas, vaan Gripenberg teki myös koreografioita oopperan baletille, joista kenties tunnetuimman Jean Sibeliuksen pantomiimiin "Scaramouche".


title: Maggie Gripenberg

text: Gripenberg näytteli merkittävää roolia ruotsalaisessa elokuvassa "Nobelpristagaren". Rooli oli hänen ainoa esiintymisensä ruotsalaisessa elokuvassa.


title: Maggie Gripenberg

text: Vuonna 1951 Gripenbergille myönnettiin Pro Finlandia -palkinto.


title: Maggie Gripenberg

text: Gripenberg on haudattu Hietaniemen hautausmaan Taiteilijainmäelle.


title: Olivier Martinez

text: Olivier Martinez (s. 12. tammikuuta 1966 Pariisi, Ranska) on espanjalais-ranskalainen näyttelijä. Hän seurusteli australialaisen pop-laulaja Kylie Minoguen kanssa. Vuonna 2013 hän avioitui Halle Berryn kanssa.


title: Olivier Martinez

text: Hän on näytellyt suurimman osan urastaan ranskalaisissa elokuvissa, mutta tunnetuimmat roolinsa hän on näytellyt Hollywood-elokuvissa "Kohtalokas syrjähyppy" ja "S.W.A.T.". Vuonna 1994 hän voitti lupaavimman näyttelijän César-palkinnon elokuvasta "Un, deux, trois, soleil".


title: Kupoliteltta

text: Kupoliteltta on teltta, jossa teltan runkokepit kaartuvat teltan yläosassa yhteen muodostaen kupolin muotoisen kokonaisuuden. Kupoliteltat, etenkin Sopu-teltta, olivat Suomessa suosittuja 1960-luvun lopulla ja 1970-luvun alussa, jolloin suuri osa leirintäaluemajoituksesta ei vielä tapahtunut mökeissä vaan teltoissa. Yhteen kupolitelttaan mahtui helposti koko ydinperhe eli neljä henkilöä.


title: Kupoliteltta

text: Ennen leirintäalueiden mökkien ja asuntovaunujen yleistymistä kupoliteltoista jossain määrin luovuttiin, mutta tällöinkin niitä käytettiin ja ne saivat rinnalleen huvilateltat, jotka olivat kooltaan suurempia ja joissa teltan toisen osan muodosti varsinaisen asuinteltan sisäänkäynnin eteen lisätty, ikkunalla varustettu ja etuseinästään avoin kuistiosa.


title: Kupoliteltta

text: Retkeilyssä kupoliteltat ovat edelleenkin käytössä, sillä ajan myötä niiden yksinkertainen puuvillakangas vaihtui keinokuituihin ja kaksikerrosrakenteeseen. Kupolin olennainen ominaisuus on sen vapaastiseisovuus: se ei tarvitse kiristysnaruja pysyäkseen pystyssä. Etenkin melojat suosivat kupoleita tämän ominaisuuden takia, koska se mahdollistaa teltan pystyttämisen kalliolle ilman kiviä tai muita ankkureita. Suomen saaristot ovat näet usein täynnä pieniä kallioisia saaria, ja koska ulkosaaristossa matala kataja on vallannut useimmat kasvupaikat, kallio saattaa olla ainoa paikka, jolle teltan voi pystyttää.


title: Kupoliteltta

text: Toinen kupolitelttojen käyttöalue on äärimmäiset tuuliolosuhteet: arktisissa ja vuoristo-olosuhteissa ns. geodeettiset kupolit ovat erittäin tukevia ja säilyttävät muotonsa kovassakin tuulessa.


title: Kupoliteltta

text: Osa kupoleista tarvitsee jonkinlaisen ankkuripisteen eteiskatoksen pystyttämiseksi. Vaikka kupoli olisi täysin vapaastiseisova, se on hyvä kiinnittää johonkin tukevaan tuulenpuuskan varalta: yksin jätettyjen telttojen tiedetään päätyneen mereen.


title: Kupoliteltta

text: Kupoliteltan kehitti suomalainen Jarl Lönnqvist 1930-luvulla. Hän patentoi keksintönsä (suomalainen patentti no 26.102) . Tuotteelle annettiin nimeksi Sopu-teltta ja tuotetta valmisti Telttaliike Sopu Oy. Sodan jälkeen, kun tuontitavaraa säännösteltiin, piti Sopu-teltankin ostamiseen saada lupa Kansanhuoltolautakunnalta .


title: Kupoliteltta

text: Soputeltan kulta-aikaa olivat 1950-60 luvut, kun säännöstely päättyi ja ulkomaanmatkailu alkoi 1950-luvulla kasvaa. Soputeltan pohjakoko oli 200 x 200 cm ja sen harjakorkeus oli 120 cm. Kilpailevia kupolitelttoja ei ollut ja suomalaisen telttailijan saattoi Euroopan leirintäalueilla tunnistaa Sopu-teltasta jo kaukaa.


title: Kupoliteltta

text: Kun Sopu-teltan patentit vanhenivat, alkoi Soputeltan kopioita tulla Eurooppaan maailman halpatuontimaista. Suomen Metsämuseossa on näytteillä alkuperäinen Sopu-teltta 1930-luvulta Telttaliike Sopu poistettiin kaupparekisteristä vuonna 1981


title: Kupoliteltta

text: Kahdella kaarella saadaan katettua neliskulmainen alue ja sopiva nukkuma-ala. Kolmen keskellä kohtaavan kaaren arkkitehtuurilla saadaan kuusikulmainen pohja-ala, josta osa voidaan jättää eteiselle ja loput sisäteltalle. Lisäämällä kaaria ja asettamalla ne kohtaamaan muualla kuin lakipisteessä voidaan rakentaa geodeettinen kupoli, joka on erittäin tukeva muoto.


title: Kupoliteltta

text: On myös kupolitelttoja, joissa kaikki kaaret eivät ulotu laidasta laitaan. Näin voidaan saavuttaa vapaastiseisova rakenne, jossa on tilaa oviaukolle tai eteiselle.


title: Kupoliteltta

text: Osassa kupolitelttoja eteinen on osa vapaastiseisovaa rakennetta, osassa se taas vaatii kankaan pingottamista kiilan tms. avulla.


title: Kupoliteltta

text: Niissä vaelluskupoleissa, joissa kaaret kohtaavat laella, on usein kaarien päälle tuleva kalottikangas, joka mahdollistaa tuuletusaukon sijoittamisen sen alle. Tämä parantaa huomattavasti tuuletusta normaaliolosuhteissa mutta avaa tien sateelle ja lumelle kovassa tuulessa. Geodeettisissa teltoissa, jotka on suunniteltu erityisen koviin olosuhteisiin, tuuletusaukot ovat usein pieniä ja ilmanvaihto rajoittunutta.


title: Kupoliteltta

text: Vähemmän vaativaan käyttöön suunnitelluissa kupoliteltoissa saattaa sisäteltta olla osittain hyttysverkkoa ja ulkoteltta ulottua vain osan matkaa alas, jolloin ilmanvaihto on runsasta.


title: Kauhulan koulu

text: Kauhulan koulu () on ruotsalais-ranskalais-kanadalainen lasten televisiosarja, joka kertoo neljästä lapsesta ja heidän seikkailuistaan Kauhulan koulussa.


title: Kauhulan koulu

text: Sarjan alussa lapset luulevat olevansa matkalla sisäoppilaitokseen, mutta päätyvätkin Kauhulan kouluun.


title: Kauhulan koulu

text: Suomenkielisen version on ohjannut Bruno Lähteenmäki, käsikirjoittanut Jari Siltakoski ja ääninäytelleet Pauliina Virta, Pauli Virta, Ossi Valo, Niilo Syväoja, Minna Määttälä, Marianna Alanen, Katja Sirkiä, Joonas Suominen, Hanna-Maija Nikander, Elise Langenoja, Ari Lähteenoja ja Arto Nieminen.


title: Kauhulan koulu

text: Lähde


title: Yoshihiro Tajiri

text: Yoshihiro Tajiri (s. 29. syyskuuta 1970 Tokio) on japanilainen showpainija. Hänet tunnetaan paremmin paininimellään Tajiri. Hän on tunnettu japanilaistyylisistä iskuistaan. Parhaiten Tajiri tunnetaan ajastaan Extreme Championship Wrestlingissä (1998-2001) ja World Wrestling Entertainmentissa (2001-2005). Nykyään hän painii uudessa japanilaisessa SMASH Pro Wrestling -promootiossa. Tajiri on paininut useita kuuluisia japanilaisia vastaan. Heitä ovat muun muassa The Great Muta ja Hakushi. Hän on myös paininut Mexicools-ryhmään kuuluvia Psicosista ja Super Crazya vastaan. 20. helmikuuta 2010 hän otteli suomalaisessa Fight Club Finlandissa Starbuckia vastaan. Starbuck voitti pitkäkestoisen ottelun ja kehui myöhemmin sen olleen yksi hänen uransa kovimmista otteluista. Tajiri on myös voittanut Suomen painimestaruuden 29.5.2010 suomalaiselta Valentinelta, sekä StarBuckilta 22.11.2010 käydyssä ottelussa Shinjukussa.


title: Katujuna

text: Katujuna on erikoisajoneuvoyhdistelmä, joka muodostuu kahdesta tai useammasta, yleensä ulkoisesti junien vaunujen näköisestä vaunusta, sekä niitä vetävästä joko ulkoisesti rautatieveturia muistuttavasta vetoyksiköstä tai muiden vaunujen kanssa samankaltaisesta moottoroidusta yksiköstä. Katujunassa on renkaat, koska kadulla ei ole kiskoja.


title: Katujuna

text: Katujunan vetoyksikkö on yleensä varustettu diesel- tai bensiinimoottorilla. Junassa on vetävän yksikön lisäksi yleensä kahdesta kolmeen moottoroimatonta vaunua. Vaunut ovat yleensä katettuja korkealaitaisia vaunuja, joissa on turvallisuuden vuoksi vähintään ovet. Laitojen yläreunan ja katoksen väli saattaa olla avoin tai peitetty läpinäkyvällä akryylimuovilla eli niin sanotulla pleksilasilla. Vaunuissa on mallista ja kokoluokasta riippuen istumapaikkoja kuudesta kahteenkymmenelle henkilölle.


title: Katujuna

text: Katujunia käytetään yleisimmin kiertoajelutarkoituksiin sekä matkailun edistämismielessä myös linja-autojen sijasta kuljettamaan matkailijoita majoituspaikoilta loma-alueiden ajanviettokeskuksiin. Esimerkiksi Isossa-Britanniassa National Railway Museum hoitaa rautatiemuseoalueen ja York Minsterin välisen liikenteen ulkoisesti junalta näyttävällä katujunalla.


title: Katujuna

text: Joissakin maissa katujunat saavat liikennöidä myös kävelykatuja pitkin. Gruyèresin kaupungissa Sveitsissä katujunat ovat ainoita moottoroituja ajoneuvoja, jotka saavat liikennöidä kävelykaduilla.


title: Irina

text: Irina on kansainvälinen naisen etunimi.


title: Irina

text: Irina () on alkujaan venäläinen muunnos kreikkalaisesta nimestä "Eirene" (), josta on peräisin myös nimi Irene. Eirene merkitsi rauhaa.


title: Irina

text: Helmikuuhun 2017 mennessä Suomessa on rekisteröity 6316 Irina-nimistä naista ja ainakin yksi mies.


title: Ruonan taistelu

text: Ruonan taistelu käytiin Kuortaneella, Ruonan ja Salmen alueella, Suomen sodan aikana 31. elokuuta ja 2. syyskuuta 1808 välisenä aikana. Taistelua pidetään Oravaisten ohella sodan ratkaisseena yhteenottona, joka nujersi armeijan taistelutahdon.


title: Ruonan taistelu

text:
Ruotsin joukot olivat jatkaneet kesähyökkäystään Alavuden taistelussa 17. elokuuta saavuttamansa voiton jälkeen. Venäläisten saamat vahvistusjoukot ja sotamarsalkka Wilhelm Mauritz Klingsporin varovaisuus kuitenkin tekivät saavutukset tyhjiksi. Elokuun lopussa Carl Johan Adlercreutzin johtamilla suomalais- ja ruotsalaisjoukoilla oli vastassaan 21 200 venäläissotilasta. Adlercreutz oli jo Alavuden taistelun jälkeen antanut kenraalimajuri Hans Henrik Gripenbergille käskyn valmistella puolustusasemat Ruonan kylään Kuortaneella. Asemat olivat kuitenkin alkeellisista risumurroksista valmistetut, joiden tehoa yritettiin parantaa asettelemalla tykkejä tasaisin välein pitkin linjaa.
Lyötyään suomalaisten sivustasuojan Karstulassa venäläiset hyökkäsivät 31. elokuuta Nikolai Mihailovitš Kamenskin johdolla 9 000 miehen voimin ruotsalaisten 6 400 miehen armeijaa vastaan Ruonan sillan kohdalla. Etujoukkona kulkeneen eversti Jakov Petrovits Kulnevin husaarirykmentti kohtasi suomalaiset etuvartiot Kuhan kylän kohdalla. Saatuaan avuksi everstiluutnantti Wetterhoffin kaksi vahvistuspataljoonaa etuvartio pidätteli venäläisiä viisi tuntia Ruonan sillan itä- ja eteläpuolella, kunnes illan hämärtyessä ne vetäytyivät siltaa pitkin Ruonan kylän puolelle. Wetterhoffin joukot sytyttivät mahdollisesti Ruonan puisen sillan palamaan estääkseen venäläisiä seuraamasta.


title: Ruonan taistelu

text: Kamenski päätti hyökätä Adlercreutzin sivustoille ja lähetti 1.9.1808 kenraali Rajevskin Sippolan ja Herojan kylien kautta iskemään Nisousjärven pohjoispuolella asemissa odottavaa Suomen Armeijan 4. Prikaatia vastaan. Joukot raahasivat vetisessä maastossa mukanaan jopa kahta tykkiä. Aamulla venäläisten Mustapäähän sijoittama tykkipatteri avasi tulen kohti suomalaisten asemia Ruonan kylässä ja Nurminiemessä. Ensimmäinen yhteislaukaus kaatoi parikymmentä miestä suomalaisesta tykistöpatterista, ja jaoksien ja patterin komentajat joutuivat työskentelemään tykinjohtajina vastatakseen tuleen.


title: Ruonan taistelu

text: Rajevskin hyökkäys myöhästyi kuitenkin pahoin ja hän pääsi liikkeelle vasta myöhään iltapäivällä. Hänen miehensä hyökkäsivät pohjoisessa Lappakankaalla karjalaisia ja savolaisia pataljoonia vastaan kerta toisensa jälkeen onnistumatta rikkomaan puolustusta. Adlercreutz laski ajan olevan kypsä vastahyökkäykselle ja lähetti kolme Nisousjärven länsipuolella reservissä ollutta pataljoonaa mukaan taisteluun. Venäläiset olivat kuitenkin saaneet linjansa järjestettyä uudelleen. Kuulasateessa edenneet suomalaiset kärsivät raskaita tappioita, muun muassa hämäläistä pataljoonaa komentanut everstiluutnantti Wetterhoff kaatui. Ruotsin joukkojen onnistui kuitenkin pistimiään käyttäen työntää lähitaistelussa venäläiset pois Herojasta. Rajevski ja Kulnev vetäytyivät taistellen Sippolaan, jonka valloittamiseen Adlercreutzin voimat eivät enää riittäneet. Kello seitsemän aikoihin alkanut venäläisten vastahyökkäys pakotti hänet lopulta vetäytymään takaisin lähtöasemiinsa Lappakankaalle, minkä jälkeen taistelutoiminta taukosi.


title: Ruonan taistelu

text: Syyskuun ensimmäinen päivä Ruonan maastossa Kuortaneella oli sodan siihenastisista taisteluista suurin ja verisin. Klingspor kirjoitti, että ”koskaan eikä missään ei [Ruotsin] armeija ole näyttänyt sellaista jäykkyyttä ja urheutta.” Tappiot olivat raskaat puolin ja toisin. Adlercreutz oli ottanut suuren riskin yrittämällä itsepäisesti painostaa Kamenskin joukkoja ankarilla pistinhyökkäyksillään. Kamenski uskoi, ettei hän kykenisi ajamaan vastustajaansa pois Kuortaneelta ja antoi armeijalleen käskyn perääntyä Alavudelle. Kuormastot lähtivät matkaan myöhään yöllä ja armeija valmistautui marssimaan etelään.


title: Ruonan taistelu

text: Yön aikana asemia kiertelevä eversti Kulnev näki ihmeekseen suomalaisten vartiotulien hiipuvan ja kuuli kovaa kalsketta ja marssimisen jyminää vastarannalta. Muutaman miehensä kanssa hän hiipi Ruonan sillan hiiltyneitä palkkeja pitkin vastarannalle ja totesi sen tyhjäksi. Ilmoitettuaan heti tästä yllättävästä käänteestä Kamenskille komentaja päätti jatkaa taistelua aamulla.


title: Ruonan taistelu

text: Myös Adlercreutz oli huolestunut armeijansa tilasta ja teki 1.9. saamistaan raporteista johtopäätöksen, että hänen olisi mitä pikemmin vetäydyttävä vahvoista, valmistelluista asemistaan välttääkseen saarrostuksen. Uhka oli vain osin todellinen. Kenraali Kosatshkovski, jonka Kamenski oli määrännyt kiertämään suomalaisten selustaan Länsirannan kautta, oli joukkoineen etenemässä kohti Salmenkylää. Tämä venäläisjoukko käsitti yhden pataljoonan Kalugan musketöörirykmentistä ja yhden ulaanieskadroonan. Eli uhka oli todellinen, varsinkin kun venäläiset pääsivät jo 1.9 Vasumäkeen ja ehkä Kurssiin asti. Everstiluutnantti Lukov, jonka kaksituhatta miestä olivat saaneet kosketuksen Aminoffin johtamaan puolustusketjuun Isonnevankankaalla Ruona-Salmi-vaiheen aikana, oli päävoimien osalta liian kaukana aiheuttamaan mitään todellista uhkaa. Viestit, jotka Adlercreutzille toimitettiin, olivat todennäköisesti liioiteltuja. Marssi Ruonalta Salmeen rankkasateessa yöllä heti torjuntavoiton jälkeen oli kuitenkin se tekijä, joka sai Suomen Armeijan sotilaita luulemaan Ruonan taistelua itse asiassa tappiolliseksi yhteenotoksi.


title: Ruonan taistelu

text: Suomalaiset perääntyivät Salmen kylään, jossa Kamenski seuraavana päivänä (2.9.) haastoi Adlercreutzin uudelleen. Huomattuaan erehdyksensä Adlercreutz oli lähettänyt yhden pataljoonan valtaamaan asemat Ruonan kylästä takaisin. Sen juututtua kamppailuun Kulnevin etujoukkojen kanssa Adlercreutz syötti epäviisaasti lisää pataljoonia kahakkaan. Niiden juuttuessa sekavaan metsätaisteluun, jossa linjat menivät sekaisin, yritti kenraali saada selkoa tilanteeseen ratsastamalla itse taisteluun. Hän joutui esikuntineen keskelle venäläisjoukkoa ja joutui miekkansa turvin raivaamaan tien omiensa puolelle. Tämän jälkeen hän veti joukkonsa takaisin Salmelle ja jäi odottamaan venäläisten toimia.


title: Ruonan taistelu

text: Masennuksen valtaan joutuneet demoralisoituneet joukot eivät taistelleet parhaan kykynsä mukaan. Vaikka Kulnevin miehet olivat alivoimaisia, heidän onnistui rajulla hyökkäyksellä iskeä kiila suomalaisten puolustukseen Jylhän talon edustalla. Vieläkin Adlercreutzilla oli mahdollisuus voittoon, sillä hän olisi helposti voinut reserveillään pyyhkäistä Kulnevin joukon pois. Tällöin tuli kuitenkin ylipäällikkö Klingsporilta varovainen kehotus, että Adlercreutzin olisi peräännyttävä. Edellisenä päivänä niin tarmokkaasti toiminut kenraali suostui ja veti miehensä pois.


title: Ruonan taistelu

text: Suomen Armeija kärsi Ruonan ja Salmin taisteluissa moraalisen tappion. Adlercreutz kirjoitti: ”Me olemme tapelleet kolme päivää, marssineet kaksi yötä rankkasateessa ja viettäneet kuusi yötä taivasalla.” Armeijan tappioluettelo Ruonan ja Salmen yhteenotoista oli seuraava: 170 kaatunutta, 400 haavoittunutta ja 110 kadonnutta. Venäläiset, jotka kärsivät vain hieman enemmän, menettivät 128 kaatuneina ja 648 haavoittuneina. Napoleonin sotien tappioluetteloihin verrattuna Ruona vastaa hyvin pientä kahakkaa, mutta Suomen sodassa, jossa molempien armeijoiden koko sodan alussa oli noin 20 000 sotilasta, se oli merkittävä taistelu.


title: Ruonan taistelu

text: Perääntyminen voittoisan Ruonan torjuntavoiton jälkeen aiheutti Suomen armeijan henkisen luhistumisen. Sotilaat alkoivat tajuta taistelevansa turhaan ja niin tajusi rahvaskin, jonka kapinahenki Etelä-Pohjanmaalla kuoli nyt lopullisesti. Talonpoikaiskapinointi, joka oikein tuettuna olisi voinut olla venäläisille yhtä tuhoisaa kuin ranskalaisille Espanjassa, lakkasi yksinkertaisesti olemasta. Kamenskin voitto oli ennen kaikkea psykologinen ja siten ratkaisevan tärkeä miehittäjille. Siitä hän saattoi kuitenkin kiittää Klingsporin varovaisuutta kuin omia taktisia kykyjään. Suomen Armeija vetäytyi rannikolle ja valmistautui Oravaisten taistelun ankaraan loppunäytökseen.


title: Casagrande & Rintala

text: Casagrande & Rintala – Marco Casagrande ja Sami Rintala – on suomalainen arkkitehti- ja taiteilijapari, joka tuotti vuosina 1999–2003 arkkitehtonisia installaatioita Suomessa ja lukuisiin kansainvälisiin arkkitehtuurin ja nykytaiteen näyttelyihin.


title: Casagrande & Rintala

text: Casagrande & Rintala palkittiin vuonna 1999 "Architectural Review" -lehden Emerging Architecture -vuosikilpailussa. Palkittu työ Maaltapako / Land(e)scape kommentoi suomalaisen maaseudun tyhjenemistä. Vuonna 2000 Casagrande & Rintala osallistuivat Venetsian arkkitehtuuribiennaaliin saavuttaen kansainvälistä huomiota työllä 60 Minute Man.


title: Sean B. Carroll

text: Sean B. Carroll on yhdysvaltalainen evoluutiobiologi, joka toimii molekyylibiologian, genetiikan ja lääketieteellisen genetiikan professorina Wisconsinin yliopistossa Madisonissa.


title: Horo (Verhneviljuiskin ulus)

text: Horo ( ja ), aikaisemmin "Bulgunnjahtah" () on nasleg ja sen keskuskylä Verhneviljuiskin ulusin keskiosassa Sahan tasavallassa Venäjällä. Horon kylä sijaitsee 15 kilometriä piirikeskuksesta Verhneviljuiskista pohjoiseen.


title: Juho Gartz

text: Juho Gartz (s. 9. huhtikuuta 1934 Säkkijärvi) on suomalainen elokuvaleikkaaja ja elokuvakirjailija.


title: Juho Gartz

text: Gartzin leikkaajanura alkoi Matti Kassilan kolmannesta Komisario Palmu -elokuvasta "Tähdet kertovat, komisario Palmu" (1962). Tämän jälkeen hänen uransa jatkui muun muassa Mikko Niskasen ("Sissit", 1963; "Hopeaa rajan takaa", 1963; "Käpy selän alla", 1966) Erkko Kivikosken ("Käyntikorttini...", 1964; "Kesyttömät veljekset", 1969; "Laukaus tehtaalla", 1973), Edvin Laineen ("Täällä Pohjantähden alla", 1968; "Akseli ja Elina", 1970; "Akaton mies", 1983) ja Timo Linnasalon ("Vartioitu kylä 1944", 1978; "Aurinkotuuli", 1980) elokuvien parissa.


title: Juho Gartz

text: Leikkaustyönsä ohella Gartz on kahteen otteeseen toiminut myös käsikirjoittajana elokuvissa "Akseli ja Elina" sekä "Laukaus tehtaalla". Tämän lisäksi hän on kirjoittanut 1900-luvun alkupuolen komediaa käsittelevän kirjan "Mykät koomikot" (1985) sekä teoksen "Leikkaaja – Suomalaisen elokuvan ihmemaa sen takahuoneesta nähtynä" (2003).


title: Juho Gartz

text: Gartz on myös ohjannut ja tuottanut useita dokumenttielokuvia, joiden aiheina ovat olleet muun muassa Viljo Heino, Rudolf Koivu, Solmu Mäkelä, Kari Suomalainen, Eadweard Muybridge, ja yleisemmin muun muassa sarjakuvat ja animaatioelokuvat.


title: Timo Schmidt

text: Timo Pekka Schmidt (k. ?) oli suomalainen laulaja, joka levytti kolme albumia 1990-luvulla. Hänen esittämiä kappaleita on muun muassa "Bussilla Pietariin", "Aamuun asti aikaa", "Hki-Kouvola" sekä "Älä pyydä mua jäämään". Schmidtin ehkä tunnetuin kappale on duetto "Parhaita kavereita" Virve Rostin kanssa. Vuonna 1995 Schmidt osallistui Syksyn sävel -laulukilpailuun kappaleella "Sun Unelmiin".


title: Humanity: Hour 1

text: Humanity: Hour 1 on Scorpionsin 17. studioalbumi, joka julkaistiin vuonna 2007. Levy äänitettiin Los Angelesissa ja tuottajina toimi tuolloin Desmond Child & James Michael.


title: Humanity: Hour 1

text: Kyseessä on konseptialbumi, jonka teemana on inhimillisyys ja ihmiskunta. Kappaleet ovat pääosin tempoltaan hitaita ja soundiltaan poikkeuksena muihin aiempiin Scorpionsin levyihin hieman heavy metal vaikutteista.


title: Humanity: Hour 1

text: Albumi nousi Yhdysvalloissa Billboard 200 -listan sijalle 63. Suomessa se debytoi virallisen albumilistan sijalla 29.


title: Humanity: Hour 1

text: Ultimate-guitar levyarvostelut


title: Al-Falaq

text: Al-Falaq (, ) on Koraanin 113. suura. Siinä on 5 säettä ja se on saanut nimensä ensimmäisessä jakeessa mainitusta sarastuksesta. Suura muodostaa rukouksen, jossa pyydetään Jumalan varjelusta erityisesti tuntemattoman pelkoa vastaan.


title: Al-Falaq

text: Yhdessä seuraavan suuran (al-Nas, "Ihmisten suura") kanssa al-Falaq muodostaa Mu’awwidhatainina tunnetun kokonaisuuden. Ne ovat pahoja voimia vastaan suunnattuja rukouksia, joita on tapana lukea sairaana ollessa tai nukkumaan mennessä. Suurat puuttuivat tietyistä varhaista ei-kanonisoiduista käsikirjoituksista.


title: Thisted

text: Thisted on Tanskassa Pohjois-Jyllannin alueella sijaitsevan Thistedin kunnan keskustaajama. Vuoden 2012 alussa taajamassa oli 13 138 asukasta.


title: Thisted

text: Thisted on satamakaupunki Limvuonon rannalla. Thistedin kaupunkitaajamassa oli 12 762 asukasta (2006) ja koko kunnassa yhteensä 46 000 (2007).


title: Thisted

text:
Varhaisin tunnettu dokumentti, jossa Thistedillä on todistettavasti ollut kaupunkioikeudet (købstadspriviliger) on vuodelta 1524, joskin tarkka vuosiluku on epävarma..
Thistedin goottilaista tyylisuuntaa edustava kirkko on rakennettu 1500-luvun alkupuolella.


title: Thisted

text: Tärkeitä elinkeinoelämän alueita ovat elintarvike-, metalli- ja muoviteollisuus. Kunnassa on oma panimo (Thisted Bryghus). Hanstholmin satamasta ovat laivayhteydet Norjaan, Islantiin, Shetlandinsaarille ja Färsaarille.


title: Thisted

text: Thistedin suomalainen ystävyyskaupunki on Loimaa.


title: Ensihoitolääkäri

text: Ensihoitolääkäri on operatiivisesti toimiva lääkäri, joka työskentelee hoitolaitosten ulkopuolisessa ensihoidossa. Ensihoitolääkärin työnkuvaan kuuluu alueensa päivittäisten ensihoitotehtävien hoitoon osallistuminen joko fyysisesti potilaan vierellä tai telemetrisesti ohjaamalla muun tehtävään osallistuvan ensihoitohenkilöstön toimintaa.


title: Ensihoitolääkäri

text: Ensihoitolääkärien koulutus on lääkärin peruskoulutus sekä erikoistuminen johonkin soveltuvaan erikoisalaan. Käytännössä suurin osa ensihoitolääkäreistä on anestesiologian ja tehohoidon erikoislääkäreitä tai kyseiselle erikoisalalle erikoistumassa olevia.


title: Ensihoitolääkäri

text:
Suomessa ensihoitolääkärin työnkuva on varsin uusi. Ensihoitolääkäreitä työskentelee ympärivuorokautisesti Suomessa yhteensä viidessä pelastushelikopterissa sekä muutamassa pelkästään maitse toimivassa lääkäriyksikössä. Ensihoidon erityispätevyys, myöhemmin ensihoitolääketieteen erityispätevyys, on ollut mahdollista suorittaa 22. helmikuuta 2001 lähtien.
Varsinaisten ensihoitotehtävien lisäksi ensihoitolääkärien työnkuvaan kuuluu myös koulutus sekä tutkimustoiminta. Koulutukseen kuuluu niin alueen hätäkeskusten kouluttaminen kuin muun ensihoitohenkilöstön kouluttaminen tehtävien välissä ja etenkin tehtävien aikana ns. bed-side -koulutuksena eli käytännön potilastyötä ohjaten.


title: Ensihoitolääkäri

text: Ensihoitolääkäri voi tutkia mm. ensihoidon vaikuttavuutta sekä vertailla eri hoitomuotoja. Aiemmin ensihoitoon liittyviä akateemisia tutkimuksia ei juurikaan ole tehty.


title: Ensihoitolääkäri

text: Ensihoitolääkäri ei tarkoita samaa kuin ensihoidon vastuulääkäri eivätkä ensihoidon vastuulääkärit ole välttämättä ensihoitolääkäreitä. Kuitenkin varsin monen sairaanhoitopiirin vastuulääkärit työskentelevät vuorollaan myös operatiivisena ensihoitolääkärinä alueensa lääkäriyksikössä.


title: John Reed

text: John Reed (22. lokakuuta 1887 Portland, Yhdysvallat – 19. lokakuuta 1920 Moskova, Neuvostoliitto) oli yhdysvaltalainen liberaalisosialisti ja yhteiskuntakriittinen toimittaja, joka kirjoitti Venäjän lokakuun 1917 vallankumouksesta kirjan "Kymmenen päivää, jotka järisyttivät maailmaa". Hänestä tuli Venäjän bolševikkien tekemän lokakuun vallankumouksen kannattaja. Myöhemmin hän kuitenkin kääntyi bolševikkien vallankumousmenetelmiä vastaan. Hän kuului Yhdysvaltain kommunistisen puolueen perustajajäseniin.


title: John Reed

text: John Reed käytti Suomea kauttakulkumaana Venäjälle ja Venäjältä. Toisen matkan (1919–20) hän teki laittomasti, salaisia etappiteitä pitkin ja väärän passin turvin. Paluumatkalla suomalainen poliisi pidätti hänet 13.3.1920 Tukholman vuorolaivan Oihonnan kolikomerosta Turussa. Mm. Hella Wuolijoki majoitti ja auttoi häntä Suomen oleskelun aikana.


title: John Reed

text: John Reedin viimeinen työkomennus oli osallistua itäisten kansojen kokoukseen Bakussa, josta palatessaan hän oli jo kuolemansairas. Emma Goldmanin mukaan hän olisi voinut vielä parantua, jos häntä olisi hoidettu asianmukaisesti. Reed on haudattu Kremlin muuriin ja on Bill Haywoodin ohella ainoa sinne haudattu amerikkalainen.


title: John Reed

text: Yhdysvaltalainen elokuvaohjaaja Warren Beatty teki John Reedistä ja vallankumousajan olosuhteista elokuvan "Punaiset", jota kuvattiin uusklassisten rakennusten vuoksi tapahtumapaikkansa Pietarin asemesta Helsingissä.


title: John Reed

text: Reedin puoliso oli Louise Bryant, joka myös kirjoitti kirjan kokemuksistaan lokakuun vallankumouksessa.


title: Mirror (D’espairsRayn albumi)

text: Mirror on D'espairsRayn toinen studioalbumi, joka julkaistiin vuonna 2007. Euroopan-julkaisu sisältää lisäksi bonuskappaleen "DESERT" sekä musiikkivideot "Squall" ja "TRICKSTeR".


title: Al-Nas

text: Al-Nas (, ) on Koraanin 114. suura ja samalla koko kirjan viimeinen suura. Siinä on 6 säettä ja se on saanut nimensä sanasta, jota suurassa toistetaan useita kertoja. Suura muodostaa rukouksen, jossa pyydetään Jumalan varjelusta Saatanaa vastaan.


title: Al-Nas

text: Yhdessä edeltävän suuran (al-Falaq, "Sarastuksen suura") kanssa al-Nas muodostaa Mu’awwidhatainina tunnetun kokonaisuuden. Ne ovat pahoja voimia vastaan suunnattuja rukouksia, joita on tapana lukea sairaana ollessa tai nukkumaan mennessä. Suurat puuttuivat tietyistä varhaista ei-kanonisoiduista käsikirjoituksista.


Kymmenen päivää, jotka järisyttivät maailmaa () on yhdysvaltalaisen toimittajan ja sosialistin John Reedin kirjoittama kirja Venäjän vuoden 1917 lokakuun vallankumouksesta, jonka hän koki omakohtaisesti. Reed seurasi Venäjällä viettämänään aikana läheltä useita keskeisiä bolševikkijohtajia, erityisesti Grigori Zinovjevia ja Karl Radekia, ja teos onkin kirjoitettu kommunistien näkökulmaa esitellen.


title: Kymmenen päivää, jotka järisyttivät maailmaa

text: Reed kuoli vuonna 1920 pian kirjan ilmestymisen jälkeen. Hän on Bill Haywoodin ohella ainoa amerikkalainen, joka on haudattu Kremlin muuriin, johon tavallisesti haudattiin vain neuvostojohtajia.


text: Stalinismin nousun jälkeen Josif Stalin julisti Reedin olleen väärässä monissa kirjassa esittämissään asioissa, etenkin arkkivihollistaan Lev Trotskia koskien. "Kymmenen päivää, jotka järisyttivät maailmaa" kuvaa Trotskin vallankumouksen sankariksi ja mainitsee Stalinin sen sijaan vain kerran. Niinpä Stalin kielsikin Reedin kirjan, samoin kuin Trotskin teokset.


title: Lääkäriyksikkö

text: Lääkäriyksiköllä tarkoitetaan ensihoidossa toimivaa ensihoitolääkärillä miehitettyä liikkuvaa yksikköä, jonka tehtäviin kuuluu osallistua korkeariskisiksi arvioituihin ensihoitotehtäviin sekä ohjata ja koordinoida alueensa päivittäistä ensihoitotoimintaa. Näitä korkeariskisiä tehtäviä lääkäriyksiköillä voi olla niin yksityiskodeissa ja vapaa-ajan asunnoilla kuin julkisissa rakennuksissa tai julkisilla alueilla, samoin kuin etenkin perusterveydenhuollon hoitolaitoksissa.


title: Lääkäriyksikkö

text: Lääkäriyksikkö on osa erikoissairaanhoitoa ja tuo potilaan luo sairaalatasoisen tehohoidon ja erikoislääkärin ammattitaidon.


title: Lääkäriyksikkö

text: Lääkäriyksikkö hälytetään hätäkeskuksista hätäkeskuspäivystäjän tekemän riskinarvion perusteella tai jo kohteessa olevan ensihoitohenkilöstön pyynnöstä. Lääkäriyksikkö voi liikkua joko helikopterilla tai kohteen etäisyyden tai lentokelin niin vaatiessa myös maitse. Lääkäriyksikkö ei yleensä kuljeta potilaita vaan tärkein tehtävä on tuoda lääkäri potilaan luo. Potilaat kuljetetaan yleensä ambulanssilla ja lääkäriyksikön lääkäri tarvittaessa saattaa potilaan kuljettavan ambulanssin kyydissä.


title: Lääkäriyksikkö

text: Hälytyksiin paikan päällä osallistumisen lisäksi yksi erittäin tärkeä lääkäriyksikön tehtävä on antaa hoito-ohjeita potilaan luona oleville hoitajille ja (perusterveydenhuollon) lääkäreille. Ensihoitajat ottavat yhteyttä lääkäriyksikön ensihoitolääkäriin puhelimitse ja viranomaisradioverkon päätelaitteilla. Lisäksi muut telemetriset viestintäkanavat alkavat yleistyä; ensihoitolääkäri voi saada nähtäväkseen sähköiseen tietojärjestelmäsovellukseensa reaaliaikaisesti potilaasta mitatut suureet, mm. verenpaine, veren happikyllästeisyys, sydänsähkökäyrä jne. Tätä samaa reittiä pitkin lääkäri voi myös antaa määräyksiä potilaalle annettavista hoidoista. Nämä sovellukset ovat tätä kirjoittaessa vuonna 2012 osin vielä kehitteillä eikä kata koko maata.


title: Lääkäriyksikkö

text: Suomessa on viisi kuljettamaan kykenevää, sekä kolme ei-kuljettavaa lääkäriyksikköä. Suomen kuljettavat lääkäriyksiköt ovat helikoptereita. Lääkäriyksiköillä, joilla on liikkumisvälineenä helikopteri, on lisäksi maitse liikkuva ajoneuvo sääesteiden ja lähialuetehtävien varalle.


title: Lääkäriyksikkö

text: Kuljettavat:Ei-kuljettavat:


title: William Hague

text: William Jefferson Hague (s. 26. maaliskuuta 1961) on brittiläinen poliitikko, konservatiivipuolueen ja opposition johtaja 1997–2001. Hän oli Walesin ministerinä John Majorin hallituksessa 1995–1997 ja ollut vuodesta 2005 konservatiivipuolueen varjohallituksen ulkoministeri ja vuodesta 2010 David Cameronin hallituksen ulkoministeri.


title: William Hague

text:
Hague on kotoisin Rotherhamista Englannista. Kansallisessa politiikassa hän herätti huomiota jo kuusitoistavuotiaana puhuessaan 1977 konservatiivipuolueen kokouksessa. Hague opiskeli Oxfordin yliopiston Magdalen Collegessa filosofiaa, taloustiedettä ja valtiotieteitä. Parlamenttiin hän pääsi Richmondista North Yorkshiresta vuoden 1989 täytevaalissa.
Tätä ennen hän oli Sir Geoffrey Howen erikoisavustaja. Hague nimitettiin nopeasti sosiaaliturvaministeriksi ja vuonna 1995 Walesin ministeriksi.